MY 2019 DIARY IN PHOTOS\nMahti hin 2019 kum ka lut. Mona Lisa bantuk kan celebrity pakhat nih hmaan a ka thlakpi i Kumthar luh ka tha a nuam.\n(Nan phone kha aphei in zoh u law a ttha deuh lai.)\nLBC (Yangon) Church Chairman le ICBC Church Chairman he bia kan iruah.\nPAIH KA ZOH\nNorth America Paih Committee nih paih bual an ser i ka va zoh ve.\nKa tule an pattha.\nLai Phunpi Ni zong ka kal ve.\nRUAK KA VUI\nFebruary 24: Kap Cung ruak\nHla ka ngaih bik mi.\nPUMH LENGMANG, PUMH LENGMANG\nKa ngakchiat lio i a ball chuih le a pheitan ka rak uar tuk mi Pu Sui Luai he kan itong, ICBC ah.\nKA PA THLAAN KA HMU\nKa pa hi 2008 ah a thi. A thlaan ka hmu rih lo. A hmanthlak hmanh ka kua bal hna hlah, maw kannih chung! Ka tule USA in an tlung i mah nih cun hmanthlak hi an ka kuat. Orhlei i thlaan rop hi ka nau Tial Nawn 1973 i a thi mi kan tualkam i kan vui mi thlaan a si. A thlaan ah khin "So then death worketh in us, but life in you" tiah ka pu nih a ttial, 2 Korin 4:12 khi.\nKa thlalangawng in vate nih luh a ka hauh tawn, thla hnih/thum chung. Bongte bantuk in ka ruah i mithi aho dah a ka leng hnga ka ti, Lai phung in. Mirang phung ah cun mah bantuk i va rat cu a chia mi a si. Asinain Pathian nih a kan humzual i kum kan chuak.\nLai Ram an tlunkar ah an dawt mi phunkhat an pa ruak kan rak vui. A thlaan te lawng an zoh.\nZAN KHAT NUAMH\nMarch 30: Leng le vaal rual-u pawl nih party an ra ka tuahpi.\nWEDDING KA KAL\nKa chuah ni ah hmaan kaa thla. Ka hawi Duh Lian Mang le Hnianghniang wedding ah a si. An iduhka in a wedding a ka kawh cang. An hal lai zong a ka chimh. A ka kawh. An rian lai ni zong ah a ka kawh lengmang. Hlawptlote in ka kal, a dongh tiang.\nEKSEKSAI CU TUAH BAK HLAH\nIsrael ram Kana khua i Bawi Zisuh i a rak dah mi zu hlei kha Rev. Hrang Cung Hnin nih a ka phorh. "Maw ka Bawipa thlumte, zu thaw dahmu na kan dah!" ka ti. Pasatorpa zong cu ka lawmh. Tukum ka pawpuar cu! Ka chanchung ah ka paw a puar bik a si lai. Thathut pawpuar, dawhceo pawpuar.\nSaya Salai Pa Hmun (ka orhlei i) he kan ihmu, kum tampi hnu ah. RC 2 rak ti mi in kan kai aa khat. Anih le Saya Peng Thang cu Rangoon University ah saya a ron ttuan (kei cu ka sok duh lo). Hmanthlak i hi RASU alumni pawl kan si.\nKa tu tete he kan tlon tawn nak tiva kam park.\nKA U HE KAN IHMU\nKawrlram in ka u No Al a ra kan tlawng i kan va don, Chicago ah.\nKum 17 chung aa hmu ti lo mi kan si. Anih hi ka pa a lo, kei ka nu ka lo i kan mui aa lo lo, kan khuaruahning zong.\nKA U KA TLONLEENPI\nAbraham Lincoln thlaan hmai a si. Mah dih hin a museum kan zoh. Mah dih cun a inn. Ngakchiapa te nih hin, Lincoln thlaan kan zoh lai kan ti ah cun, "Ka nu, na ttap ti lai lo" a ti (a nu cu Lai Ram an tlun lio i chungkhat thlaan an zoh ah ttap lengmang rua kaw). Taang cheu a kai cang.\nKan tta-far le pu-tu rual kan itong. Sa kap ning law mah ka u nih hin nifar upa bik sa a co hnga.\nNashville Tennessee i Country Music Hall of Fame le Nasville khua kan vong tlawng ta. A nuam ngaingai.\nSA KA THAH HNA\nU te ra tlawn i vok thah lo cu ka sia a rong herh sual lai tiah Lai phung in vok ka thah i zan ah kanmah tta-far le pu-tu rual kan inuam. Caan sung caan khat.\nIllinois in ka tule, New York State in ka u fale an ra, an fale he an si i vok vok khat veve ka thah hna, Lai phung in (tukum cu vok ka that pah, keimah lo bang).\nTukum hi nikum le kumhmasa he tahchunh ah ka titsa a ttha deuh (150 lbs hrawng ka si). Khuasik ti kik zong in kaa kholh kho rih. Ka mit zong a dam deuh cang. Si-in i appointment ka kal zong a tlawm deuh ngaingai. Ka ttehttuh tuk belte.\nDamlonak har ka ton mi bel a um. China Slim Tea khi zei hngalh lo in ka din i ka chung kal a ttha tuk. Asinain ka din lo tik ah ka zunpi ka zung kho ti lo. Dinpiak lengmang ah cun ka pum nih a leem ding a si. Din lo te i zunpi zun khawh nak ka kawl. Ka chung a ka tlik tawn mi ka din hna. Ka zung kho hlei lo. Sibawi ka ton. Zei chim awk a hngal set lo. Vansang in saulak ka um. Hnupi ah ka dam. A har taktak. Senna (pwe:gaing:) cu iralrin ding a si ti ka hngalh thar. Dam a sunlawining zong ka hngalh chap.\nChin Evangelical Baptist Church ah ka u ka pumhpi i pumh dih ah hmaan an kan thlakpi, upa tonharhar he. Sunhlawi ah kaa ruah.\nVideo ka uar mi.\nCYO PUAI KA ZOH\nSaya Lian Hre he aa lo mi lawngte. :) (A fanu le a va an si.) CYONA Convention lio a si. CYONA Convention ah Meriam Lilly Sunday hi hman ngai mi a rak si.\nKei zong CYONA Advisor ka rak si tawn. Atu cu local advisor ka si. Convention tu ah cun an ka hmang ti lo.\nPu Kepling Khengmual, keimah, Rev. Dr. Thlaawr Bawihrin, ka u Al, Esther Van Hnem Sung, Rev. Dr. Shu Maung, Rev. Dr Van Thawng Lian, Pu Van Ceu Uk. CBCUSA zung rian ttuan ding ah Esther hi kan laak i rawl kan eipi lio a si.\nHNIANGHRAWM AH KA KAL\nHniarlawn pawl sin Racoon Lakes ah a si. Hmaan kan ithla nain ka sin an phaan lo. Acung i hi mit a hlaang deuh lai, keimah hmanthlak nak cun, tiah ka taar.\nCBCUSA BD MEETING KA KAI\nSeptember 7&8: CBCUSA Board of Directors Meeting Dallas Texas, ECBC. Upa he kan hmanthlak ka sin an phaan lo.\nKrifabu chung ah sinak le rianvo ka ngei ti lo, tukum cu. Church Council ah kaa tel i a si ko.\nFacebook ah mah nu hmanthlak hi ka hmuh i aa dawh tuk ai tiah kaa fim. Pangpar zong hi.\nNASA SPACE CENTER KA KAL\nHouston TX i NASA Space Center khi kal ka sia a herh tuk tawn i tukum ah ka kal. Pu Phir Mawng te he kan si. Space zoh khawh nak telescope an um rua tiah ka rak ruah. Kaa ngaih bantuk nemmam a si lo.\nTHLAAN LUNG KAN PHUN\nNovember thla thawh ah kan phun.\nWedding ka kal pah lengmang, ka zuam set lo nain.\nTukum hi cabia ka ttial setsai lo, e-mail cun ka ttial pah nain. Publication ti awk a tlak mi pa hnih te ka tuah.\n1. Sunday School Hi. Robawm.com\n2. Chin National Day Tuah Ning Kong Ah. Muko mekazine, December 2019.\nDecember poh ah CEBC ah oi khat lengmang kaa puum. Tutan zong hi ka mang ah Rev. Thawngling M. hi ka manh i ka va ipuum. Khua an hngal i hmaan an ka thlakpi tthan (midang zong an dir nain an kan lonh tuk i ka choih hna.)\nKAA LUNGSI MI\nTukum chung ka thil tuah mi lak i kaa lungsi bik mi cu: ka rak thongh sual mi pa tangka ka kuat khawh ah a si. Tlanval kan ihrawhka ah thintawi in ka rak thongh cu a si i, a mit ah aa tongsual i, zankhuadoi a ttam, ka mit a kek rua ti i a thinphaan si, a thinhon si, a lungfah a si. Keimah ka si tiah bia ka thlah i, keimah ka si a theih lecangka a ka ngaihthiam colh. Asinain keimah tu ka ngaihchiat a dam bal lo. Atu ah anih cu ruhseh zawtnak (gout) nih a tlunh i a cawlcang kho setsai ti lo an ti. Facang tun khat cawk nak men te khi ka kuat mi cu a si. A si ko hmanh ah kaa lungsak cang.\nDAWTMI CHUAH LAWMH\nKa tu Kap Hnin Thang kum 10 a tling. Vawleicung X'mas tree sang bik tang ah kan vahpi.\nNGAIHCHIAT KA TONG HOI\nDecember 21 Hakha ah ka u nupi a thi i X'mas lai ah mitthli he kan um.\nWASHINGTON DC AH X'MAS KA HMANG\nHawikom le dawtu sin X'mas hman a nuam. Pu Van Thawng Cung le Pu Lal Bat he.\nNGAKNU KA LENG\nAwttha Van Hlei Sung hlasak vuai khim in ka ngai. Ngaknu love song sakter i tingtang tumh tehna kha cu a um ti bal lai lo ti ka ruah cang mi a si i a um tthan, ka khuaruah a har (atu hi nohsung a si cang lai dah).\nNEW YORK AH KA TLONG.\nUnited Nations zungpi hmai tualpaar.\nNew York hi 1999 kum dongh ah khan ka rak kal. Kum 20 bak a rauh ah atu ka kal tthan hi a si. Kumhmasa ah khan kal kaa tim i kan kal laite ah ka tu (pa Siang) a thi i ka ttuul. Atu kaa timh ah ka u Dawt a thi hoi. Ka kal chih. Acung i hmanthlak hi Empire State Building dot 86-nak a si.\nHmasa ka kal lio ah World Trade Center ah ka rak kai nain mah inn sang hi ka rak kai lo. Atu ka kai. Empire State Building kai le Time Square vah hi New York phanh a si. World Trade Center thar cu ka kai lo (a sang tuk i a cung ka kai ngam lo, tangka lam a heu hnga).\nLAI BAPTIST CHURCH AH\nKumdongh zarhpi cu Washington DC i Lai Baptist Church ah kaa pum. Ahlan i Pyidawtha pawl le Priscilla pa he hman kan ithla. Hlanlio Pyidawtha mi kan ttiau dih i kan ihmuh ah ka lung a leng.\nThluachuah thar he kum thar ah kan lut lai.\nMy 2018 diary here.


Kawlram Ah Sahring Zuarnak Market Pawl An Phih Thluahmah Cang Hna – Chin World News Evening\nKawlram Ah Sahring Zuarnak Market Pawl An Phih Thluahmah Cang Hna\nApril 12, 2020 Salai Van Thawngpang\nWorld Wildlifr Fund (WWF) pawl nih thanhnak an tuahning in coronavirus ttih ruang ah Maynmar ramchung sa zuarnak hmun biapi a lianmi pawl hna cu khaar an si tiah an chim. Hi bantuk in an khaarnak a ruang ah an chimmi cu phung ninglo in saram zuarnak hmun pawl khaarnak nih hin tuchun ah kan tonmi harnak chung in a kan khamh deuh lai tiah an zumh.\nRamtthen hmunkip hna zong ah hi kong hi chuahpi le an ruahnak hal a si lai. Zei ca’h tiah cun COVID-19 a chuahnak a si tiah ruahmi le zumh bikmi hi China, Wuhan sahring zuarnak in ai thok ti a si caah tiah an chim. Hi kong he pehtlai in Myanmar ramchung zatuak 93 hna nih cun sahring zuarnak hmun pawl cu khaar ding in lungtlin cio a si ti a si. Ref: Mzz\nChap: Hi bantuk in sahring zuar khap a si ah cun chaw lehthalnak ah tampi hnahnawhnak a chuahpi khawh. Satthil a zua i a zuarmi pawl hna caah chawlehthalnak phundang in kawl an hau cang lai tinak a si. Cu lawng silo in sathil tampi a ngeimi hna nih zatlaknak tampi an ton khawh rihmi a si fawn. A bik in Chin miphun lebang cu sahring a uarmi le a ei ngaingai mi kan si hna caah tampi harnak a kan peek khawhmi a si.\nVawlei Tuanbia Ah Philh Khawh Ti Lo Dingmi 2020 Easther Sunday Caan Hmanning\nCoronavirus Nih Chin Ram Le Chin Miphun Chung Ah Hrokhrolnak A Chuah Pimi Phunhnih


2020 thimnak ah NLD nih vote a hmuh mi cung ah ralkap nih vote deu tiah an langhter mi zum hlah (By Ro Lian) – The Cherry Par\n2020 thimnak ah NLD nih vote a hmuh mi cung ah ralkap nih vote deu tiah an langhter mi zum hlah (By Ro Lian)\n2020 thimnak he pehtlai in ralkap nih lungtlin lonak an langhter mi zong hi zumh hrimhrim ding an si lo. A luancia ralkap thil tuah mi hlathlai law na fiang ko lai. 2020 thimnak ah NLD nih a dik lo in vote an hmuh tiah cathanh an chuah mi cung ah Lai Party zong nih mah tein thil sining hlat hlai hmasa lo in ralkap cathanh i rinh chom in NLD cu heh tiah sual phawt a si. Ralkap thiltuah le chim mi a zum mi na si ahcun Federal he nan I hlat tuk ti nak a si.\nRalkap nih thildik an tuah bal lo caah tih awk zong an si lo. Ralkap nih thil chekhlatnak phichuak an tuah mi a hman bal lo: 2020 thimnak ah NLD nih fak tuk in teinak a hmuh mi ah ralkap le a party USDP nih duh lonak an langhter. nihin ni tiang an cohlang kho lo. ralkap zong nih a dang tein a dik lo in NLD nih vote an hmuh tiah an thanh. Hi zong hi zumh hrimhrim ding an si lo. cucu a luancia thil sining nih a langhter ko.\nRalkap cozah chan lio (Phugnhram pi ser lio caan) ah ralkap nih Kawlram pi milu zat an khawmh mi le an thanh mi ca No.12-2008 ning ahcun milu 57370713 (million 57.37) a si tiah an langhter.2014 kum ah Milut chuak lei tlaitu (Immigration) Vuanci U Khin Ri nih kawlram milu zat a langhter ning ahcun 51486253 (Million 51.48 an si tiah alanghter.\n2008 kum ah kawlram milu zat 57370713 (million 57.37). 2014 kum kawlram milu zat 57370713 (million 51.48) an si. cu ti a si ahcun kum 6 chung ah kawl ram milu karh loin milu 5884460 (million 6) bak kan zor tinak a si. Kum 6 chung ah kawl ram mi hi zatzat kan zor kho hnga maw? ralkap nih an rak lak mi cazin hi zumh tlak hrimhrim lonak a lang.\nRuah awk: Ralkap nih milu zat an lak mi a dik lo ahcun vote peknak le vote petu a palh hrimhrim ti cu a fiang. Vote pek ning aa palh mi in ser mi 2008 phunghram pi a cohlang mi milu zat le zatuak zong a palh hrimhrim tinak a si.\nRalkap nih Kawlram pi a humhak nak ding ah nawl a petu phugnhram pi fehter nakding ah mipi duhnak an lak mi vote zat zong a palh hrimhrim fawn tinak a si hnga. Hihi fel fai tein chek hlatnak tuah bak ding a si.\n2020 thimnak i a hlankan vote peknak cazin ah heh tiah ralkap nih chekhlatnak cu an hei tuah. Phunghram fehternak ding ah mipi ruahnak le duhnak vote an rak lak mi le milu million 6 tluk vote fir mi in an ser mi phunghram hi maw kawlram pi ca biakhiak tu cu a si ko rih lai.\nA luancia thil zoh hmanh; Irrawaddy Ramthen khua te 30 leng nih ralkap le USDP nih vote an fir ning cathanh an chuah mi kha ralkap le USDP nih an thuh. cucu Khua pakhat ah vote ngei mi hi milu 320 an si. hi chung ah ramleng riantuan mi hi minung 95 an si. khua chung um mi hi 225 an si tinak a si. a sinain cu hna khua i vote an hmuh mi dihlak cu vote 547 bak a si. Ralkap nih cazin an rak lak mi vote pe khotu cazin le vote an hmuh mi zat aa dang tuk. Hinih a langhter mi cu 2020 thimnak ah NLD nih vote a hmuh mi cung ah ralkap le USDP nih an cohlan lo mi le a dik lo mi vote atamtuk tiah an langhter mi kha zumh hrimhrim lo ding.\nKa chim duh mi cu hi bantuk ralkap nih miphun le ram kan dawt an ti mi cu zum naisai hlah. Hi bantuk ralkap he aa pehtlai mi Party cu zum nai sai hlah. Hi bantuk ralkap nih thil pek mi poh a cohlang mi Party cu zum naisai hlah. cu ruang ah pei mahte Chief Minister thimnak phugnhram 261 remh an duh mi zong hi ka zumh khawh ve lonak a si cu.\nKan ram (Myanmar ram) pi thlen nak ding le federal kan hmuhnak ding ah hin thil pek poh i lak ding a si lo. zei catiah thil aa kan pek mi kha zei bantuk dah a si ti mi nak in zei ruang ahdah hi thil hi aa kan pek i zeibantuk ruahchannak he dah aa kan pek ti kha hlat hamsa a herh.\nThil pek poh aa lak mi cu ngakchia zei hngal lo he an i khat. thihsi pek zong ah siseh tih nung mi hriamnam pek zong ah aa laakmi cu zei hngal lo ngakchia hi an si. Cucaah thil pek poh cohlang awk a si lo. Ral kap nih Tlangcung mi hna hi kan zawn aa kan ruat taktak bal lo. Party sung Democracy thimnak kan thawk hnu (2010) hnu lawng in Tlangcung miphun le hriamtlai hna hi kawi kawm bantuk in dawt a atimh ter mi a si. a ruang cu mipi duhnak le vote in thimnak tuah ding a si caah kan tling kho lai lo ti an hngalh caah tlangcung mi a daw bantuk in an umnak a si.\nTuak hmanh usih: U Thein Sein Cozah kai hlan ah Ralkap nih Tlang cung Hriamtlai hna cu ral ngan taktak ah a chiah hna. Tlang miphun hna zalonak le thanchonak cu biapi ah a chia lo. 2010 hlan vialte, (ralkap uk lio) ahcun Tlang cung miphun hna lak ah cozah luban vialte hna cu anmah ralkap tanhtu le Ralkap aa pehtlai mi lawngte an si.\nRalkap nih siang ngai in thil aa kan pe bal lo. Ralkap nih thil aa kan pek tik ah kan kaa phihnak fang lawng in thil aa kan pek. tahchunnak ah, Ralkap uk lio ah kanmah le kan miphun ram le vawlei cu duh poh in an pek hna nain pek taktak nak cahren/a ngeitu sinak taktak cahren (license) an chuah piak bal hna lo. License lo in an pek ko hna. a hnu ah Democracy he aa tlak in cozah tlaitu hna nih thil sining an hlat tik ah chuh an tong tawn. ruah awk a um mi cu, ralkap nih hin thil aa kan pek tik ah tinh mi an ngei. cucu mipi caah si loin anmah ralkap hlawknak caah tinh mi a si deuh. nihin lo ram chuh a tong mi hna zong hi ralkap chan in rak pek mi an si. Mipi nih thim mi cozah nih pek mi silo in anmah miaknak ah kan vawlei ning cang loin an zuar mi a si. zei ruang ahdah ralkap chan ah loram pek tik ah license an pek hna lo ti ahcun pek cang mi thil zong a herh ahcun chuh than te ding kha an rak i ruah chih caah a si. thilri cu aa rak kan pek nain a ngeitu sinak tling taktak license cu an pe duh hna lo. cu tik ah mipi nih harnak an ton taktak.\nchim duh bik mi cu Ralkap keneh zulh in Federal keneh dawi hlah usih. Ralkap sahliamh cia mi Federal hliam dawi cu i tim hlah usih. Ralkap thil tuah mi cung ah kan zumhnak hngat hlah usih. pek aa kan timh mi hi kanmah mipi ca si loin anmah Ralkap ca a si tihi Pumpak siseh a bu siseh Party vialte nih theih a herh. By- Ro Lian\n← Mah korea nu, T Zu Yang hi rawl ei tthawng in a lar, a minthang\nSalai Bawi Lian Mang: Chin State Cozah thlahnak →


Duh A Nungmi Lungput Ah Thlen I Zuam Hna Usi - Senri Cazual\nNi le thla an liam bantuk in 2016 kum zong a hung liam ve i 2017 chungah kan hung lut cuahmah cang hna. Chan tiluan aa thleng cuahmahmi caan chungah khua kan hung sak hna tik ah ahlan kan sining kel peng in um awk kan ṭha ve ti lo i a lam kip in kan i thlen ve le kan ṭhancho ve kha a herh. Kan vawleipi lawng a ṭhancho cuahmah ko i kan mipum vial kanmah kel peng kan si ko rih si cun thlennak kong heh tiah a aupi peng ṭung i thlennak timi hi zei dah a si ti aa fiang taktak ṭung lomi bantuk kan si lai. Thlen/Ṭhancho ka ti tik ah phun tampi in lak khawh le chim khawh an si. Cu chungah thlen kan herh ngaimi a si ko rua hlah maw ka timi cu kan lungput/ziaza (our attitude/behavior) thlen hi a si. Zei tluk hmanh in kan vawleipi le kan pawngkam cu i thleng hna hmanhsehlaw kanmah kan i thlen hlan poh cu kan vawleipi ca le kan pawngkam ca ah hnahnawk le phor-rit men kan si ko lai.\nThlen ti a sullam cu thil dang ah hun can, ahlan sining he vun i lawh ti lo, ti hi a si. Phundang deuh in kan chim a si ahcun kan ziaza hlun kha kaltak i ziaza thar vun i laak, thil ṭha lo kan tuah tawnmi kha kal tak in thil ṭha tuah duhnak lungthin vun ngeih, mah zawn lawng ruahnak kan ngeihmi kha midang zawn vun ruah tbk… hi thlen cu a si ko. Laimi cheukhat kan poi tawnnak cu khoika kan phaknak hmanh ah kawlram kan tlonlen ning in mi ramdang ah tlonlen kan hman tawnmi hi a si. Cu tik ah kan pawngkam le innpa chakthlang hna ca ah hna-hnawk le phor-rit ngai kan rak si tawn. Tahchunhnak ah Indiana khuasa Laimi kan unau cheukhat cu an tlonlen a ṭhat deuh lo ruangah, US ram phung ning tete he an tlonlen ning aa kalh tik ah an pawngkam khuasa mi hna ca ah phor-rit an si. Cu tik ah an rem ti hna lo i Chin mi kan duh hna lo ti tiang in thawngpang a rak leng bal kha mu!\nCu ti ka ti tik ah kan Lai phung, kan cahloh tbk.. kanhnon lai ka tinak siloin kan Laimi ca ah ṭhatnak a chuahpi lomi kan phung tu cu mi ramdang ah cun kan i kalpi lo ah a ṭha. Asinain miphun dang sinah chuahpi awk tlak kan ngeihmi kan nunphung tu cu a tlau nakhnga lo khuazei kan umnak hmanh ah kan i kalpi, kan humhim, kan kilven ding kha kan rian a si ko. Lamkaltu Paul nih 1 Korin Cakuat ah a chimmi cu, “Judah mi lak i rian ka ṭuan tik ah Judah mi bantuk in ka um, cun Nawlbia tang i a ummi hna sin i ka ṭuan tik ah Nawlbia tangah cun ka um lo nain a um bantuk in ka um. Jentail mi hna sin i ka ṭuan tik ah Jentail mi bantuk in ka um. Cu vialte cu ka tei khawh hna nakhnga ca ah a si,” tiah a ti. Paul nih a ngeihmi lungput hi Laimi zong nih ngeih kan herh taktakmi a si. Zeicahtiah Laimi zong miphun kip, holh kip umnak vawlei kildeng kan phan cang hna i ahlan kan sining bantuk kha si ti lo in kan umnak ram nih a ngeihmi phung ning tein a um khomi kan si kha a biapi taktak. Phung ning tein ka ti tik ah tahchunnak ah, Korea ah cun holh ningcang ah phung an ngei, biakchawnhnak (greeting) ningcang, upa hmaiah tuah ding le tuah lo ding tbk… a phunphun in phung an ngei i cucu kan zulh ve awk a si. Cu lawngah hawi sinah kan tlumtla lai i mi ramdang ah zalawng tein khua kan sa kho ve lai.\nMinung hi a tam-u cu kan kokek tein a ziarmi, mah ca ṭhatnak lawng a ruatmi, hak-kaumi (greedy), mi thangchiatnak lawng a ruatmi, mi ei-hmuar duhnak tbk…in lungput/ziaza a phunphun a ngeimi kan si hna. Nupi/pasal kong ah capo in an chim tawnmi cu kan pum chungah hin kan muisam lawng thlen awk a ṭha lomi a si, ziaza cu remh khawh le thlen khawh a si, tiah an ti. Chim duhmi cu ahlan ah zei bantuk ziaza a ngeimi hmanh rak si usilaw duh a nungmi le aa dawh-\nmi ziaza ah thlen khawh kan si. Cucu kan nunnak ah i zohchun awk tlak (role model) a simi thil kha hawi ah kan i ser a hau. Zei bantuk dirhmun kan phak caan zongah ruahchannak thar a kan pe khotu, a dingmi lam leiah a kan hruaitu ding thil kha kan nunnak i role model cu a si awk a si. Cu ti kan tuah lawngah duh a nungmi ziaza kan ngei kho ve lai.\nZumtu mit in kan cuanh a si cun kan nunnak ah Jesuh Khrih hi kan role model cu a si awk a si. Jesuh nih Johan Thawngṭha chungah a chimmi cu, “Ahohmanh ka chungah a um kei zong a chungah ka um ahcun, amah cu thei tampi a tlai khomi a si; zeicahtiah keimah lo in nan tuah khawhmi zeihmanh a um lo,” a ti. Hika zawn ah a hung fiang ngaimi cu khamhnak, zungzal nunnak, thluachuah hmuhnak, lawmhnak, dinfelnak le ziaza ṭha hmuh/ngeih khawh nakding lam um chun cu Jesuh Khrih sin lawngin a si. Cucu amah kan zumhnak thawngin le kan nunnak a muru ah a chia khomi kan sinak thawng lawngin kan hmuh khawh lai.\nPreviousTlangval nih nungak kong ah theih a herhmi


Kan cozah nih Covid-19 phunglam kongah strick deuh dingin timhtuahnak an ngei – Chin Community in Norway\nKan cozah nih Covid-19 phunglam kongah strick deuh dingin timhtuahnak an ngei\nSeptember 11, 2020 ccn 0 Comments\nKan cozah nih Covid 19 phunglam kongah strick deuh ani tim\nKan hnu zerh chungah Norway ram ah Covid-19 in a zawmi 728 an si, cucu awidang zerh nak in lethnih deng in a tam deuh, curuangah Norway ram cu a senmi ram ah a phan ve cang. Kan hnu zerh a kark khun nak a ruang cu Fredrikstad, Sarpsborg le Bergen ah lokale smitteutbrudd a can caah a si. Cun FHI nih naite hlethlainak a tuahtharmi ah minung tamdeuh nih coronaregler (Corona zulhding phunglam) kan zul lo tiah an ti, hlethlainak an tuah mi chungah 42% lawng nih kan zulh tiah an ti.\nMahbantuk in lokale smitteutbrudd hi a can deuhrih ahcun koronaregler kongah kan strick deuh a hau tiah atulio statsminister a si mi Erna Solberg nih nizaan ah a chim. Strick deuh rih a hauh ahcun atanglei bantuk hin phihtthan asi te lai;\nMipi (offentlig) caah tuahmi tonnak ah a tambik minung 50 tiang lawng onh tthan ding\nPrivat tonnak asi ahcun minung 5-10 tiang lawng onh ding\nNorway ramchung zongah hmunhma cheukhat ahcun tlawn lo ding\nRestaurant le Bar hna hungcaan le kharcaan kongah strick deuh ding, cun aherh ahcun khar ter hna ding hna an si.\nSihmanhsehlaw a ralaimi caan ah Covid-19 in a zawmi an tlawm deuh hluah mah sual ahcun nihin i kan dirhmun nak in tamdeuhpi onh ding in kan cozah nih timhtuahnak an ngei fawn. Atulio te ahcun coronaregler a dang zeihmanh kan hleng rih lo tiah Statsminister Erna Solberg nih nizaan ah a chim.\nPrevious Previous post: Norway um mipem hna sinah COVID-19\nNext Next post: Atulio fale zawt sual ah nu le pa nih ngeihmi covo


RALKAP NIH UKNAK AN LA THAI LAI MAW? FIANGTEIN ALANGHTER – The Chinlung Post\nFebruary 1, 2021 admin Lenhloi 0\nKawl Ralkap Nih Uknak An La Thai Lai Maw? 2020 Myanmar thimnak ah tor le cheng mee diklo thlakmi a um tiah evidence tling um lo in Kawl ralkapbu nih lam an rak i sial. Ralkap lei ttang mibu thenkhat an hung au, 2020 Myanmar thimnak mee diklo timi kong cun. Min Aung Hlaing hruaimi ralkapbu nih ‘tor le cheng mee diklo’ timi le an mibu auhnak kha 2008 Phunghram hman khawhnak ah an i hman huar.\nAnmah sermi Phunghram kha anmah sermi puhnak bia le an mibu aunak he anmah siarem zawng in an pehtonh huar. A si khona lopi khin, 2008 Phunghram Section 417 le 418 sullam he an hun pehtonh hramhram. Section 417 i ‘rampi fehfuannak le nawlngeihnak’ a hnorsuan khotu ‘tapung thawhnak, zaangen tuknak le a dinglomi hramhram thil’ timi he khan ‘tor le cheng mee diklo’ le an ‘mibu’ auhnak kha an pehtonh huar. ‘Mibu auhnak’ khi voi ‘tampi’ a cang tiah ralkap nih an hun ti.\nMah cucu, rampi buai khin sullam an hun i lak. Cozah nawlngeitu nih ‘tor le cheng mee diklo’ kong buainak an remhfel lo le ti khin ralkap nih thian an i cheh.An zenhmi hna Suu Kyi, rampi President, Minister pawl le ramkhel hruaitu pawl an hun tlaih hna, an duh zawng in thil an kalpi khawh naklai. Cun, Phunghram Section 418 i aa tialmi rampi ‘President nih (rampi buai tonsapup thanh tik ah) ralkap Commander-in-Chief (Min Aung Hlaing) sin ah cozah nawlngeihnak, phungser (legislative) nawlngeihnak le phung (judiciary) nawlngeihnak’ a ap lai,’ timi zawn ah, Vice-President I Mint Shwe (ralkap minung) tu tuanvo an pek. Mint Shwe nih cu nawlngeihnak 3 cu Min Aung Hlaing sin ah a ap huar. Hihi anmah sermi Phunghram an kalpi lonak si dawh a lo tuk. Credit:Salai B.Chan Khar.\nRelchap.Ralkap nih Pu Henry Van Thio, Kawlram Vice President 2 Tah An Tlai Maw? Laimi kanpa Kawlram Vice President Pu Henry Van Thio kongah thawngpang fiang a chuak cang. Hnangamtuk asi rih atutiang rih ahcun, zumtu vialte hna zong nih thlacamnak in bawmcio hna usih. Kan theihcio bangin Kawlralkap nih aanaa an tin lawng siloin ramhruaitu tampi hna cu ralkap nih an tleih dih hna i, a nih anih timi vialte hna cu tleihmi chungah an i tel dih. Kawlralkap nih tleihmi chungah laimi kanpa Kawlram Vice President Pu Henry Van Thio cu tthenkhat nih an tleih tiah an langhter.\nSihmanhsehlaw tthenkhat nih cun tleih mi chungah Vice President Pu Henry Van Thio cu aitel lo tiah an ti ve. Tutiang tleihmi chungah kanpa Pu Henry Van Thio cu amin aitel rih lo timi zong kan theih. Pu Henry Van Thio cu tutiang rih ahcun Pathian a kilven in a zohkhanh ko.Tuchun atu cabia langhtermi tiang rih ahcun kawlralkap nih kawlram vice president Pu Henry Van Thio cu an tlai rih lo, hnangam tein an chungkhar in an um ko tiah theih asi. Hmailei caan hna ahcun thil cu aithleng kho mi asi i, tutiang rih ahcun ralkap tleihmi chungah ai tel rih lo timi hi thawngpang ttha Laimi kan caah pakhat cu asi. Zumtu vialte hna zong nih him bawm tein kanpa a um khawhnak dingah thlacamnak in bawm cio hna usih.\nMah cabia hi vun relchih:Kum khat chung nawlngeihnak an laak than khawh men. Kan chim voi hra, kan tlawn Hranhring,” ti mi theo kan chuak ko ai. Vawlei cung ah Ramchung Ralthawh (Civil War) sau bik ram 5 lak ah aa tel mi cu kan Myanmar ram hi a si ve. Kan hnulei ah, “Tahlak ah nihchuak Myanmar ramkheel,” ti mi tlangtar in ca ka tial bal cang. Hmaikaltu cu NLD an si nain damti a hnulei in daamti pahtu cu vei an si. Hmaikal cu NLD an si. Kan hngalh cio bang NLD nih term hnihnak peh a timh nain tawh ngeitu nih nawlngeihnak cu an lak thiamthiam ko. Inn chung kan luh khawh nakhnga a pakhatnak bik a herh mi cu tawhfung a si.\nCu tawhfung cu vei kutcung ah a um mi a si tik ah zeitihmanh in chuh awk an tha lo.Nizaan tihnite ah an pu bik nih a chim mi cu, “Phunghram hi kan zulh tung lo ahcun a hrawh in hrawh a hau,” tiah a chim bal.February 1 cu Myanmar ram Ministers le Hluttaw Palai hna thimnak ni a si nain phone line siseh, internet line siseh, phih dih a si. Amah belte, Ni 70 hrawng hnu ah nawlngeihnak an laak thai ding le laak thai lo ding a fiang te lai, ti a si fawn.February 1, zaanlei 3:30 riang hrawng phih a si kha mu. Aruang cu nawlngeihnak lak an timh ca ah a si, ti cu a fiang mi a si ko. Khatlei ah a um ve mi cu, tahchunhnak ah, “2020 November 8 thimnak, Chinram hmanh ah ningcanglo mee 6000 renglo a um,” tiah vei nih an thanh kha mu.\nPhone line le Internet siseh, Radio siseh, phih dih a si tik ah zei thawngpang hmanh kan theih kho ti lo. Hiti vei nih nawlngeihnak an laak than mi kong hi vawlei cung minthang media a si mi, Aljazeera Media nih Mirang in caan tawite a thanh mi chung in kan theih khawh mi a si. Kan bia tawi ko seh. Tawh ngeitu lo cun innchung luh khawh a si lo. Pa That le Kawi Kir pheikalh (zuu cep) zingdaap kik lak i an tunh an ven lio ah, zingka daamti pah kha Pa That nih a tih tuk i, Kawi Kir, nang hmai ah kal law, kei nih a hnu in daamti ka vun pah lai,” tiah a ti. Kawi Kir nih aa fiang ve lo. Hmaikal a si poh ahcun, pasal ti phun in, “aw, si ko cuh,” tiah a ti. A hnu ah a lung a hung fim i, “Ka dua, Pa That, na thluak pei a rak tha tuk hi. Zeitindah a hnulei cun daamti cu na pah khawh lai,” tiah bia an i al i zing khat cep ven ah kum 70 renglo an rau ai. Cu theo, cu theo. By.Salai KB Thawng


A poi ko hakha ah thawngpang chia taktak thei a sicang tih a nung ko – Lai Lungrawn Post\nA poi ko hakha ah thawngpang chia taktak thei a sicang tih a nung ko\nAugust 19, 2021 August 19, 2021 admin Myanmar News\nHakha Palik Sakhaan ah COVID-19 Zawtnak a Ngeimi Minung 30 an Hmuh HnaHakha palik sakhaan thonginn ah an hrenmi hna minung 25 le palik 5 sin in COVID-19 zawtnak kan hmuh, tiah Dr. Paing Ko Linn nih a chim.\nThongtla 25 kan check hna i an zapi in zawtnak an ngei. Thonginn hngak palik 7 kan checkmi hna chung ah 5 Positive an si ve,” tiah a chim.Hakha General Hospital ah rian a ttuanmi ngandamnak lei rianttuantu hna nih thonginn ah an vung check hna i positive minung 30 an hmuh hna hi a si thawngdang.\nThawngdang Ralhrang Hriam He An Zaam Timi Cu A Dik Lo Tiah Ralhrang Nih An Thanh Tayat le Thawai ah ralhrang phu cheukhat an hriam he an tli ti thawng cu thawngdik a si lo tiah ralhrang nih an thanh\nTayat(သရက္) le Thawai(ထားဝယ္) ah nizaan August 18 ni ah ralhrang phu chungtel cheukhat cu an hriam thilri he an tli tiah Facebook ah thawngpang a chuak mi kong ah ralhrang phu hna nih thawng dik a si lo tiah nihin August 19 ah an langhter.\nTayat(သရက္) peng chung hriamsernak hmun sehzung pakhat ah ralhrang phu minung 15 cu an hriam thilri hna he an tli tiah khuami cheukhat hna nih an Facebook ah an langhter mi cu,cu thil cang kong he a pehtlai lo tiah an langhter.\nNihin August 19 ni zong ah Tanintayi ramthen,Thawai peng um battalion pakhat in ralhrang phu chungtel minung 25 cu an hriam thil he CDM tuah in an tli tiah khuachung thawngzamhnak nih an langhter mi cu a dik mi thawng a si lo tiah ralhrang phu nih chuahmi cathanh chung ah an langhter.\nRalhrang phu nih tu bantukin a dik lo tiah bia el nak a um na in nihin Thawai khuachung checkhlat nak cu thatuk in an tuah thiam tiah khuami hna nih an chim.” Ni zaan ah ralhrang chung in minung 25 an tli tiah thawngpang theih a si hnu ah Thawai gate pali le khuachung luh nak hmun li cu nihin zinglei in checkhlatnak atu tiang an tuah . Ni dang Chun ahcun check nak a um lo na in nihin cu chun ni tlak checkhlat nak tuah dawh an si” tiah Thawai khuachung mi pakhat nih an khuachung thil cang cu BBC ah a chim.\nRamchung ah nawlngeihnak lak a si hnu ah ralhrang uk duh lo CDM cawlcanghnak ah hmunkip in a tel mi cozah riantuan tu hna, ralhrang phu in ralkap hna le palik zong an i tel ve.CDM cawlcanghnak ah a tel mi ralkap le palik phu tamdeuh cu tlangcung hriamtlaih nak a humhimnak hmun ah a dor mi zong an um cun mipi vengtu ralkap phu sin ah a fonh mi hna zong an um.\nSAC ralhrang nih nizan thil sining an phuan dih cang hi\nSAC ralhrang nih thantlang mipi sin ah thil tha lo taktak an tuah hoi cang


Western Union in phaisa kuatmi, thoh ni le caan date tuahpiak riang mang in, phaisa thoh khawh lo tik ah, thoh lo mi rumropi a thoh cang ti ka ton vui 3 a si cang. – Hakha Cherry\nMah hlan ka tong bal loh. nai hrawng western kuat mi ka ton mi si! USA Indianapolis in lai mi sin in vui 1 a si. (a ka kua tu nih lai dawr in si a ka ti)Tu tiang phaisa ka hmu loh! Kan hnu ah Indiana si hoi! Indianapolis thiam in tu ni ka ton hoi!\nKa lung bak a rawk, facebook hawihna, nan tong bal cio ve maw? Ka chim tuah u!! Ka lungre thei ko!\nKa min in kuat ngah ti loh ti ah le ka Tta le ka chung le kuat mi vial ka hlam khawh peng fawn ko! A kua tu zong nih ral rin ding mi cu, thoh ni Date kan tuahpiak hlah uh tiah ral ring te in kan chimh cia hna ah a tha. Cun Na ca tlap kha a kua tu zong nih tha tein zoh law check ta ah a tha! Photo Ka van post chih ko hih!\nKa thoh tik ah a lang mi cu no money Tranfer yet a ti peng! Thoh caan a tling zongah thoh kho hlei hlah Date a luan zongah thoh kho hlei hlah! Western Centre counter tiang pha lo in an in kuatpiak hna caah a si lai ka Zumh! Lai mi nih I ral rin awk thlak a si tiah ka ruah caah ka post. Ph:0943084278. Credit: Tin Man Sung


Hlasa minthang Myo Gyi Covid-19 zawtnak ngei; David Lah taza an cuai – THE CHINLAND POST\nHlasa minthang Myo Gyi Covid-19 zawtnak ngei; David Lah taza an cuai\nKawlram minthang hlasak thiam Iron Cross (IC) in Myo Gyi cu Evangelist David Lah sin aa pumhnak in Covid-19 zawtnak an chawnh tiah Kawlram cozah nih April 14 zinglei ah thawngthanhnak a tuah.\nMinthang Evangelist David Lah sin ah aa pummi tampi hi Covid-19 an i chawnh caah Rangoon ramthen Covid-19 dohnak le vennak Committee nih David Lah le biak inn Pastor hna telh in minung pali cu April 14 ah taza an cuai colh hna.\nHi Covid-19 karhternak ah tuanvo ngeitu tiah ruahmi David Lah, biakinn Pastor le zung riantuantu pakhat cu Insein palek zung ah le, Nawatrat awkhumhnak in tuanvo ngeitu U Wei Htun cu Mayangone palek zung tiin tazan an cuai hna cu a si.\nKawlram Vice President Henry Van Thio zong a luancia February 9 ah David Lah he tonnak an ngei bal caah Covid-19 i cheknak aa tuah ve lai tiah Kawlram cozah aiawh in chimnak nawl ngeitu Zaw Htay nih a chim.\nRef: 7 Day News, BBC\nPrevious Tuanbia tawi: Judson Siangbawi thih kum 170 a tling\nNext Cozah Thawngthanh; Kawlram COVID-19 Zawtnak A Ngeimi Minung (63)


THAWNGPANG TTHA TAKTAK ASI KO HIH, AHOHMANH AN KAI LO – The Chinlung Post\nTHAWNGPANG TTHA TAKTAK ASI KO HIH, AHOHMANH AN KAI LO\nMay 5, 2021 admin Chin 0\nHakha University ah Siangngakchia a Kaimi an Um Lo. Nihin May 5 hi Myanmar ramchung University on dih ding in SAC nih nawl a chuah nain Hakha University ah cun sianginn a rak kaimi siangngakchia ahohmanh an um lo, tiah Hakha University sayakyi Dr. Lian Za Khup nih The Chin Journal ah a chim.\nNihin sianginn a rak kaimi siangngakchia an um lo. Saya/sayamate cheukhat cu an um ko i cacawng kho ding dirhmun cu kan si ko. Kai a duhmi an um ahcun rak kai khawh a si,” tiah a chim.Hakha University Students Union i an Chairman a simi Salai Shing Mang zong nih “Nihin Hakha University ah siangngakchia ahohmanh an kai lo,” tiah a chim ve.\nSAC nih nihin thawk in University pawl on a timh nain Myanmar ramchung University kip ah ralkap kut tang sal fimcawnnak doh in University kai loin an um hna. Aralaimi May 24 zong ah khin Myanmar ramchung sianginn apnak tuah a si lai, tiah SAC nih thawng a thanh. Credit: The Chin Journal. Atang ah kawlca in relchih khawh asi.\nဟားခါးတက္ကသိုလ် ကျောင်းလာတက်သူတစ်‌ေယာက်မှမရှိ. စစ်ကောင်စီမှ မေလ ၅ရက်နေ့တွင် တက္ကသိုလ်ကျောင်းများဖွင့်လှစ်သော်လည်း ချင်းပြည်နယ် ဟားခါးတက္ကသိုလ်တွင် ယနေ့ကျောင်းလာတက်သူ တစ်ယောက်မှ မရှိကြောင်း ပါမောက္ခချုပ် ဒေါက်တာ လျန်ဇာခုတ်က ချင်းဂျာနယ် သို့ပြောသည်။ The Chin Journal, May 5, Hakha. Hmanthlak pawl hi ahlan ta an si hna.\nRelchih:Hakha BOC pawng ah tlaih mi minung 3, May 5 zaan ah thlah than. May 4 zaan le May 5 zingka, Hakha BOC kawi pawng ah ralkap nih tlaih mi minung 3 cu May 5 zaan 7:10 PM hrawng ah an thlah than hna, tiah kan theih. An thlah than mi hna hi; Pi Tial Sui (kum 59), Nyein Chan Pau (kum 22) le a nupi Zung Tin Rem (kum 18) hna an si,” tiah khuami pakhat nih The Hakha Times ah a chim.\nNIZAN THANTLANG LE HAKHA KAR I KAHNAK HMUN AH THILCANG KHUALTLAWNG NIH ACHIMMI\nRALHRANG KAWLRALKAP AN THAHMI CU AN TAM BAK KO HIH


JOE BIDEN BIACHIM CU AFAK BAK KO CANG, TRUMP A TTHUAT CANG – The Chinlung Post\nJoe Biden nih President Donald Trump fak ngaiin a tthuat. US thimnak ah teinak a hmuhlo mi ah a cohlan duh lomi hi ningzak ngaingai asi tiah a chim. Tutan US thimnak ah president dingah teinak a hmumi Joe Biden nih cun Foreign leader pawl hna cu a chawnh dih cang hna i, nawlngeihnak i pekchanh dingah dawnkhantu zeihmanh aum lo tiah a chim.\nHi lio caan ah Donald Trump nih cun thimnak ah teinak ka hmuh lai tiah a chim ve. State kip vialte result hi phungning tein phuan a si rih lo, vote zong pehzulh in an rel cuahmah lio asi i, a ralaimi December ni 14 ah Electoral College tonnak tik lawngah afiang te lai tiah ruah asi. Tutan konghe pehtlaiin Joe Biden nih zeitindah a chim?\nPresident Trump nih teinak ahmuh lomi a cohlan lonak kong biahalnak an tuahmi ah Joe Biden nih alehmi hna cu asining taktak cun ningzak ngaingai thil asi tiah a chim. Adonghnak taktak January 20 ah teitu kan si ko lai tiah a chim pin ah President sinak pek asi lainak kong zong a chim chih. Cun Foreign leader hna hi tonnak zong kan ngei dih cang.\nUK Minister Boris Johnson le Irish Taoseach Micheal Martin, Cun French President Emmanuel Macron siseh German Chancellor Angela Merkel hna zong chawnh biaknak ka ngeih dih cang i, America arak kir tthan timi kong ka chimh hna tiah a chim chih. Tuthimnak konghe pehtlaiin Donald Trump nih zeitindah a chim mi cu a si?\nPresident Donald Trump nih cafang ngan lawngte in cabia attial. Atimi cu tamtuk in ballot relmi an karhter tiah achim pin ah teinak kan hmu lai tiah a chim rih. Biden nih hin thimnak ah electoral corruption hmang lawngin teinak a hmuh khawh tiah a chim. Asinain zeihmanh tehte alanghter chih lo. Mike Pomepo nih news conference ah phungning vote lawng rel ahcun a term hnihnak Trump asi lai tiah a chim ve.\nRepublican tampi hna nih Biden teinak hmuh hi an cohlang kho lo. Lawmhpi nak zong zeihmanh a um ttung lo tiah Wisconsin Senator Ron Johnson nih Biden kongkau a chim, Trump cu tei in a um rih lo tiah Missouri Senator Roy Blunt zong nih a chim ve. Pennsylvania ah thil sining hi phungning tein Trump nih cuainak dingah diknak angei tiah Senate republican leader Mitch McConnell nih a ti ve.


Salai Van Lian Thang Nih I Hruainak, Phungphai, Meeting Kong Leadership Training Apek Mi – THLIZIL THAWNGPANG\nSalai Van Lian Thang Nih I Hruainak, Phungphai, Meeting Kong Leadership Training Apek Mi\nMarch 16, 2019 Zohnuam Chin\nLeadership Training (Nov. 2017) ah an ka sawm i tlangtar pathum in nikhat chung ka chim ve.\n☞ Hruainak– “Leadership” Umtuning\n☞ Phungphai le Buu Umtuning\n☞ Meeting Hruaining le Tuahning, an si.\nTutan thlahmi power-point hi a dot 1nk ka chimmi “Hruainak– Leadership Kong” asi.\nRel duhmi nan um cun hnuah a tangmi pahnih zong kan thlah te lai.\nLaimi hi bu dirh kan i fawih ngai bantukin bu khuai zong kan i fawih ngai ve tawn. Tulio cu hi pathum hi kan herh rua, ka ti.\n1) Hruainak ah kan bau deuh\nLaiholh biafaang ah “hruainak” timi nih ”Leadership” (ေခါင္းေဆာင္မူ)၊ “Administration” (အုပ္ခ်ဳပ္မူ)၊ ”Management” (စီမံခန္႔ခြဲမူ) pathum khi a huap ngai.\nHi pathum ah a cakmi nih Khrihfabu member 30,000 hmanh oltein an hruai ko.\nA tlangpi in hi pathum ah Laimi hruaitu tampi cu tha a der tawn. Kan study huam lo. Kan i tat huam lo. Kan thi ah a um fon lo. Tikah member za tling lo hmanh, hruai a har tawn.\n2) Bu ah phung upadi a nung lo\nHruainak––– ”Leadership”, “Administration”, ”Management” pathum ah a thi kalmi le a cakmi poh hruainak phung upadi loin an um thiam lo, an kal thiam lo.\nNingcang tein bu hruai an duh. Mumal loin bu kalpi an duh lo. Phung cu: Pathian pekmi, bu caah a 2nk Bible, hruaitu le member karah hnatlaknak sachok (covenant) a si i, buar a thiang lomi asi.\nNain, bu hruaitu tampi cu hruainak phung an rem lo. Rel zong an rel huam lo. Hnanok thil hnaah an ruah theo. Anmah siarem ningin bu hruai kha an duh tawn.\nHruainak phung cu dawh tein an suai i bizu chungah an chiah, an i hruaining tak tu cu a dangpiin a tlacop in an kal.\nChel ah bizu chung i cu an hei bih pah. Nain, “letter of the law” lawng an tlai i “spirit of the law” an tlai hoi ti lo. Tikah an “interpretation” cu a ping le a pang in a choi tawn.\nHhruainak phung upadi nih a takin bu chungah nunnak le tthawnnak (enforcement) hmual a ngeih lo tikah bu pical ngaiah an cang kho theo lo. An tthat lio cun an ttha nain an buai cang hnucun a dih bak ve––a tlai kho tu hna thil a um ti lo.\n3. Structure, Plan & Budget\nLaiholh ah Inn, Lo, Thilri ti a um. Minung caah Inn locun khua aa sa kho lo. Lo tuah loin a si kho lo. Thilri le chawva (resources) loin a si kho fawn lo.\nLaimi tampi cu bu kan dirh, kan bu tungtlang (structure) cu a ttha ko. Thilri le chawva (resources) zong kan ngei ko. Nain, lo kan tuah lo. Plan le Project kan ngei mumal lo.\nCheukhat nih lo bi te cu kan tuah. Cheukhat nih kaupi kan ihmaithlak, nain lo a kaumi delivery nakah a herhmi knowledge, competencies le skills nih a phan hoi ti lo. Tikah lo kaupi tuah tikah mual a pho tawn. Khat le khat i mawhchiat le i siknak hna a phan tawn.\nCu bantuk lo kaupi deliver nakah company hna ahcun professional staffs tampi an ngei. Laimi tampi cu unfit hruaitu tu tampi ngei nain smart staffs kan ngei hoi ti lo.\nZualhma deuhmi ahcun tampi cu structure zong an piang lo, Plan le Budget zong an suaisam thiam lo.\nLaimi buu hrim ahhin Plan & Budget mumal ngei tein le professional tein a kalpimi hi kan har ngai. Tikah bu pical ngai hi kan tlawm tawn.\nHruaithiamnak hi cu Laimi nih kan herh khun in ka thei.\nRel ve cio te uh.\nSalai Van Lian Thang\nPrevious Post:Kan Laipaih Saduh Thahnak Siseh, Rung Lian Ceu Upat A Peknak; By Victor Biak Lian\nNext Post:Hlasak Thiam Sang Hre Lian Nih Hlathar A Chuah Mi A Tha Kho Taktak. + Video\nFacebook Cungah Ka Uar Taktak Mi “Laipa Nih Lainu Sin Ca A Kuat” (7,905)\nLaimi Chungin Hlasak Thiam Muidawh Bik Minung 4 (2,895)\nChinmi chung in hlasak thiam lakah muidawh bik minung 4 Chinmi chung in a lar deuhmi, minung tam deuh nih theih mi le ramdang zong in sawm / cah cangmi hna nungak vialte lakah mui\nVawlei Cung Minung 6 Million Leng Nih An Zoh Cangmi Chin Nute Hlasaknak (2,691)\nVawlei cung minung 6 million leng nih an zoh cangmi Chin nute hlasaknak Malalaysia ah a ummi Dawt Hlei Tlem ( Dawtmi ) mirang hla a sak mi cu nihin tiangah vawlei cung minung 6\nUS ah Tlangval UK Hrin Thang Cu Misual Hna Nih Meithal In A Nunnak A Liam (2,084)\nBreaking News: US, Indinapolis Ah Chinnu A Ruak In An Char (1,923)\nBreaking News US, Indianapolis khuasa nungak Khuang Par cu tuzing (December 23, 2018)ah Police nih a ruak in an char tiah kan theih. Police le investigator-dotthlet tu pawl chimnak ahcun a ruak hi bag chungah\nUEFA Women’s Champions League Congratulations Lyon Champion 🏆 May 18, 2019\nManchester City FA Cup Champions! Kan I Lawmhpi Hna 🏆 May 18, 2019\nCongratulations To Prime Minister Scott Morisson And Liberal Party Of Australia: Salai Bawi Lian Mang May 18, 2019\nSang Hre: Big Big Congratulations To Liberal Party Ti An Hau Cang. May 18, 2019\nChin Nusal Cheery Zahau Cu USA Um Laimi/ Chin Mi Unau Hna Sin Ah Meeting Ngei Ding In A Kal Lai May 18, 2019\nKan Hnu Mual A Kan Liam Takmi Pu Zung Mang A Kan Fimhlawmtu Ruavan Khua Le Adang Sinah, Lawmhnak Bia Kakhat: Khuakam May 18, 2019\nVCWW President Nu Aruak in An Char May 18, 2019\nNunu Rualhleng Damlo Mi Thlacam Bawmh Uhsih: May 18, 2019\nLAAMNAK NIH ZEIDAH A CHUAHPI? May 18, 2019\nHalkha Ah Zapi Ekinn Sak In Phaisa Kawl Ka Timh I Ka Let Tthan May 17, 2019\nUEFA Women’s Champions League Congratulations Lyon Champion 🏆\nMay 18, 2019 Zohnuam\nUEFA Women’s Champions League Final ah Lyon 4-1 Barcelona in teinak Lyon an hmuh caah\nManchester City FA Cup Champions! Kan I Lawmhpi Hna 🏆\nCongratulations To Prime Minister Scott Morisson And Liberal Party Of Australia: Salai Bawi Lian Mang\nSang Hre: Big Big Congratulations To Liberal Party Ti An Hau Cang.


Rhalpuei Second World War (2) vaeng kah rhal kap rhoek bom nah apaek uh - MATUPI TIMES OLTHANG\n( Help 4 Forgotten Allies ) rhoek kah tun ah Committee a kasai na, ram ham la kho a ka poek na loh (Volunteer) bangla a poek u tih pum a ka pae na loh tangka a coi u tih a dang u te Chin ram la Pa Van Cung Lian loh hang khuen tih Southern Chinstate Matupi Township khui kah 1.Tingsih kho. 2.Paletwah peng Boili vang. 3.Matupi peng Lungpang.He rhoek taeng ah boeih a kut doe uh.\nHe kah a paek uh hlang na he (Second World War) vaeng kah British hlangbok rhoek neh rhalkah na la hmaih a ka bongyong u thae a ti la a yak u dongah a paek uh. Ta hae hil ah angen tah akahing om voel pawh.Tebang na taeng ah tah ayu aca aka om nate a paek uh. Hekah tangka he British Barhan loh a bomnah tangka moe nih.\nSociety khat la a ka pai rhoek loh tangka a coi uh. He tlam he British na loh hlang a hnilh mueh la uempuei nah Matupi peng khui ah a paek u thai. Chinram ham la kho a ka poek Pa Van Cung Lian Falam (British) ah a ka om li kah mawt na rhang neh Matupi Township hil ah Rhalkap pension na ham kho a poek thai.


PRESIDENT BIDEN NIH KAWLRALKAP KONG A CHIM MI CU LUNG AHMUI KHOTUK – The Chinlung Post\nFebruary 11, 2021 admin Military 0\nPresident Joe Biden nih ralkap renghnak kong a chimmi cu lung a hmui ngai. A chimmi hna: 1) US nih Kawlram cozah tangka billion pakhat kan chiahpiakmi hna ralkap sinah ningcang loin kan kalter lai lo. 2) Ralkap business a siah an neihniam chungkhar an siah dantatnak kan khinh colh hna lai. 3) Tu zarh chungah aho hna dah First Round dantatnak kan pek hna lai timi kan fianter lai.\nNgeihchiatnak Thawng: Apoituk hringhran ko. Tutan ah Chinram hruaitu dingah Kawlralkap nih an thimmi Pu Terrance San Mawi Nikhuai nih ruah lopi in mual aa kan liamtak tiah theih asi. Pu Terrance San Mawi Nikhuai cu tutan ah Kawlralkap nih uknak an lak hnu ah Chinram hruaitu dingah an thimmi asi. Ruahlopi in Pu Terrance San Mawi a thihnak aruang cu lungzawtnak in a nunnak aliam tiah an langhter.


James Vanneilian: Bawipa nih A Hrawhmi Cu Amah Nih A Remh Ṭhan – The Cherry Par\nJames Vanneilian: Bawipa nih A Hrawhmi Cu Amah Nih A Remh Ṭhan\nBawipa nih A Hrawhmi Cu Amah Nih A Remh Ṭhan\n“Nan ca i ka tinhmi cu keimah lawnglawng nih ka hngalh, tiah Bawipa nih a ti. Cucu vanchiatnak si loin thluachuahnak asi lai i nan hnu i a rung um ding tefa tampi kong asi lai.” JEREMIAH 29:11. Bawipa nih Adam le Eve zungzal thihnak, thing thei an ei lai ahkhan a thloh hna lo. A ei ter ko hna. Asinain zungzal nunnak lam Jesuh Khrih (Gen 3:15), lamthar in thluachuah tampi a ser piak ṭhan hna.\nNoah chan ah Bawipa nih vawleimi vialte an sual tuk caah a thah dih hna i, Noah le a chungkhar (Gen 9:1-17), lamthar in thluacuah thar tampi a ser piak ṭhan hna. Abraham nih Bawipa he thisen biakamhnak an tuahmi ah a ngut tak (Gen 15) caah, Abraham tefa Isreal miphun hna cu kum (400- 430) Egypt ram ah sal a taanter hna. Asinain Bawipa nih kamhmi Canaan chawhnuk le khuaihliti luannak ram ah Moses (Exo. 14) le Joshua (Joshua 3-5) hmang in lamthar in thluachuah a ser piak ṭhan hna.\nPathian thimmi miphun Israel nih kamhmi Canaan ram an phak hnu ah Bawipa nawlbia an ngaih lo caah, Pathian dang an biak caah le sualnak phunkip an tuah caah Bawipa nih kum 70 Babylon sal ah a chiah hna. Asinain prophet Jeremiah (Jeremiah 29-11), lamthar in Bawipa nih tluachuah a ser piak ṭhan hna.\nHi Bible caang hi Bawipa nawlngaih lonak ruangah, “saltaannak, dantatnak, chimhhrinnak le cawnpiaknak an tonmi le an sunghmi vialte Bawipa nih hmailei ah a thar in thluachuah a kamhmi hna” kong asi. Cucu Bawipa nih kum 70 hnu in a tlinter taktak!\nKannih Jesuh Khrih zumtu hna zong, abikin Sertu Pathian thimmi “Chin miphun” hna zong hi Bawipa nawlbia kan ngaih lo caah, sualnak phunkip kan tuah caah le kan iporhlawt, lih kan chim i ṭhatlonak phunkip kan tuah caah Bawipa nih “dantatnak, chimhhrinnak le cawnpiaknak le Kawlram saltaannak chungah” kan um lio asi.\n2021 kum in, Bawipa nih “Dr le Rev. tampi, mirum, mifimthiam, uktu khuanu/khuapa, miṭhalo hna, aa porhlawmi khua, Khrihfabu/Biakinn, pumpaak le innchungkhar a nunnak tampi lakin Bawipa nih a hrawh hna i, ram hi a thianh. Hihi Bawipa thimmi Chin miphun hmailei ramthar chungah kan luh tikah thluachauh a let in kan hmuh nakhnga caah Bawipa nih a ṭawlmi asi.\nBawipa caan a phak tikah kawl ralkap zong hi Bawipa nih a hrawh te hna lai i, Chin miphun nih luatnak kan hmu te lai. Cu tikah kan Chin ram le miphun ah Bawipa nih a thar in a sersiam ṭhan lai i, kan fanu/fapa hna le zumhawktlaktein a nungmi hna zumtu nih ram hi an hruai i an uk te lai.\nAtulio ah Bawipa caah zumhawktlak in a nung lomi hna le harsatnak chungah a vuaivaimi hna pawl le lawmhnak chim loin le thlacam lomi hna , Pastors, Evans, hruaitu, politicians le Khrih zumtu hna hi, anmah siseh an tefa nih siseh cu ram ah thluachuah an hmu lai lo. Egypt ram sal taannak in a chuakmi Isreal miphun kum 20 cung thetse ram, lampi ah an nunnak a liam bantuk khi asi lai.\nCucaah Khrih zumtu hna, lungdong lo tein nifatin Bawipa sin ah thlacam law, kan tonmi thil kip ah lawmhnak chim in Bawipa thangṭhat zungzal. Bawipa caan khiahmi le biakhiahnak chungah a kal i a nungmi kan si. Kan chin ram nih luatnak kan hmuh te lai. Asinain thisen tampi a luang lai, thilri tampi a ciam lai, nunnak tampi a liam lai. Cucu Bawipa nih a ramthar sersiam a duh caah ramhlun a thianhmi le a hrawhmi asi.\nBawipa nih chin miphun hi Isreal miphun bantukin bia a kan khamh ve, “Nan ca i ka tinhmi cu keimah lawnglawng nih ka hngalh, tiah Bawipa nih a ti. Cucu vanchiatnak si loin thluachuahnak asi lai i nan hnu i a rung um ding tefa tampi kong asi lai (Jere 29:11)” tiah ati. Amen!\nJesuh Khrih min sunparnak hi kan chin ram le miphun le tefa cungah zungzal in zungzal hmun caamcin ko seh! Amen!\nBawipa kut nih a hrawhmi cu Amah lila kut in a sersiam ṭhan. Bawipa hngalhmi miphun kan si i, thluachuakmi miphun kan si! Bawipa kalawm tuk tiah thlacam in Bawipa sawm hna usih! Credit: James Vanneilian\n← Ruat cio hmanh uh.\nNihin Loikaw Kahdohnak Ah Mizapi Ralkap Pakhat Nunnak Liam! →


2Siangpahrang 1 (2 Kings 1)\nSiangpahrang Pahnihnak nih hin Israel Pennak pahnih hna kong ṭhiamṭhiam kha a peh. Hi cauk hi ṭhen hnih ah ṭhen khawh a si:\n1. B.C. 850 in Samaria ra rawh tiang le B.C. 721 i Chaklei Pennak a dongh tiang.\n2. Israel Pennak a rawh in Babilonia siangpahrang Nebukhadnezzar nih B.C. 586 ah Jerusalem khua a hrawh tiang.\nSiangpahrang Pahnihnak hi Babilon cozah nih Gedaliah kha Judah ram mangki ah an chiah i Judah siangpahrang Jehoiachin kha Babilon ram chung i thong ah an chiahnak in an chuahnak tiang a si.\nHi bantukin an miphun cungah rawhralnak a tlun cu Israel mi le Judah mi hna le an siangpahrang hna kha Pathian sinah zumhawktlak loin an um caah a si. Jerusalem a rawh le Judah mi sal ah ramdang ah an kalpi hna hi Israel miphun tuanbia ah hin biapi ngaingai a simi thil pakhat a si.\nSiangpahrang Pahnihnak cauk chungah hin minthang profet cu Elijah a hun changtu Elisha kha a si.\nPennak cheunak 1.1—17.41\na. Profet Elisha 1.1—8.15\nb. Judah siangpahrang hna le Israel siangpahrang hna 8.16—17.4\nc. Samaria rawhnak 17.5-41\nJudah pennak 18.1—25.30\na. Hezekiah in Josiah tiang 18.1—21.26\nb. Josiah pennak 22.1—23.30\nc. Judah siangpahrang hmanung bik hna 23.31—24.20\nd. Jerusalem rawhnak 25.1-30\nSiangpahrang Ahaziah le Elijah\n1Ahab thih hnuah Moab nih Israel kha a doh.\n2Ahaziah cu Samaria khua i a innkhaan cung nung i thing kharvar thlalangawng khan a tla i a kuah ko; cucaah lamkal kha a thlah hna i, “Va kal u law, Ekron khua pathian Baal-zebub kha, hi zawtnak hin ka dam ṭhan lai maw dam ṭhan lo, va hal tuah u,” tiah a chimh hna. 3Sihmanhsehlaw Tishbemi Elijah cu Bawipa vancungmi nih a thawh i, “Tho law, Samaria siangpahrang lamkaltu hna ton awkah hung kal tuah, annih cu, ‘Israel ram chungah Pathian a um lo caah maw nannih Ekron khua pathian Baal-zebub cu hal awkah nan kal?’ tiah hung ti hna. 4Cucaah Bawipa nih hi bangin, ‘Na hung kainak ihkhun khan na ṭum ṭhan lai lo, na thi hrimhrim lai,’ a ti,” tiah a ti. Cucaah Elijah cu a kal.\n5Lamkal hna cu siangpahrang sinah an kir ṭhan i anih nih annih cu, “Zeicahdah nan kir?” tiah a ti hna. 6Cun annih nih amah cu, “Kannih ton awkah khan mipa pakhat a ra i kannih cu a kan thawh i, ‘An thlahtu hna siangpahrang sinah khan va kir u law amah cu, ‘Hi bangin Bawipa nih a ti, Israel ram chungah Pathian a um lo caah maw Ekron khua pathian Baal-zebub kha va hal awkah mi na thlah hna? Cucaah na hung kainak ihkhun khan na ṭum ti lai lo, sihmanhsehlaw na thi hrimhrim lai,’ a ti tiah va chim u a kan ti,” tiah an ti. 7Annih cu a thawh hna i, “Nannih ton awkah a ra i hi thil an chimtu hna cu zei bantuk mi dah a si?” a ti. 8Annih nih an leh i, “Sahmul puan aa aih i a tai ah saphaw taisawm aa sawmh,” tiah an ti. Cun anih nih, “Tishbemi Elijah kha a si cu ta,” tiah a ti. *1:8: Mat 3:4; Mar 1:6\n9Khi tikah siangpahrang nih ralkap sawm nga haotu kha a mi sawm nga he cun a thlah. Tlangpar i a ṭhu komi Elijah sinah cun a hung kal i, “Maw Pathian mi, siangpahrang nih, ‘Rung ṭum seh,’ an ti,” tiah a ti. 10Sihmanhsehlaw sawm nga haotu cu Elijah nih a leh i, “Keimah cu Pathian mi ka si a si ahcun, vancung khin mei rung tla seh law nangmah le na sawm nga kha in kangh dih hna seh,” tiah a ti. Cun mei cu vancung in a rung tla i amah le a sawm nga hna cu a kangh hna. *1:10, 12: Luk 9:54\n11Cun siangpahrang nih ralkap sawm nga haotu a dang pakhat le a mi sawm nga kha a thlah ṭhan hna. Cun a hung kal i amah cu, “Maw Pathian mi, mah hihi siangpahrang nawlbia a si, ‘Khulrang tein rung ṭum tuah!” tiah a ti. 12Sihmanhsehlaw Elijah nih a leh i, “Keimah cu Pathian mi ka si ahcun, vancung in mei rung tla seh law, nangmah le na sawm nga kha in kangh hna seh,” tiah a ti. Khi tikah Pathian mei kha a rung tla i amah le a sawm nga kha a kangh hna.\n13Cun siangpahrang nih ralkap sawm nga pawl phu thumnak a haotu le a mi sawm nga kha a thlah ṭhan hna. Cun sawm nga haotu pathumnak cu a kal i Elijah hmaiah cun a ra i a bawk i, “Maw Pathian mi, keimah ka nunnak le hi na sal mi sawm nga an nunnak hi na hmaiah a sungmi si ko seh. 14Zohhmanh, vancung in mei a rung tla i ralkap sawm nga haotu pahnih hna kha an ralkap sawm nga veve he khan a rak kangh hna; sihmanhsehlaw atu cu ka nunnak cu na mithmuh ah a sungmi si ko seh,” tiah a ti. 15Cun Pathian vancungmi nih Elijah cu a thawh i, ‘Amah he cun vung kal ko; amah cu ṭih hlah,” tiah a ti. Cucaah a tho i siangpahrang sinah cun amah he khan an vung kal, 16cun anih nih a thawh i, “ Bawipa nih hi bangin, ‘Nangmah nih Ekron khua pathian Baal-zebub cu va hal awkah lamkal na thlah hna caah, — mah cucu Israel ram ah hin hal awk Pathian a um lo caah maw a si? — cucaah na hung kainak ihkhun khan na ṭum ti lai lo, sihmanhsehlaw na thi hrimhrim lai,’ a ti,” tiah a ti.\n17Cuticun Elijah nih a chimmi Pathian bia ningin amah cu a thi. Cun Ahaziah nih khan fapa a ngeih lo caah, Judah siangpahrang Jehoshafat fapa Jehoram a bawi kum hnihnak ah khan, a unau Joram cu amah hmun ah khan siangpahrang a cang. 18Ahaziah nih a tuahsernak a tang rihmi hna cu, Israel Siangpahrang hna Chanrelnak Cauk chungah an i ṭial lo mei?


Rung Lian Ceu a tei khotu ding an timi Canada pa nih hin Rung Lian Ceu cu a tei ngai ngai kho lai maw? – Salai Kawltu\nRung Lian Ceu a tei khotu ding an timi Canada pa nih hin Rung Lian Ceu cu a tei ngai ngai kho lai maw?\nJune 24, 2019 June 24, 2019 salaikawltu 0 Comments\nRung Lian Ceu a thei khotu ding an timi Canada pa nih hin Rung Lian Ceu cu a tei ngai ngai kho lai maw? Rung Lian Ceu hi a sawh i ruah sual a fawi lai loh awh!. Naga ram i semi-final bak a phan khomi a si caah Lai paih thawng tuktak hna nih cun an tei kho lai maw? ti hi ruahawk tam tuk a um. Daily News Kawltu nih cun hi ti hin a langhter.\nCanada pa hi a balah cu a tut ngai ve. Paih zong thiam ngai dawh a si.\nDaily News Kawltu nih cun hi ti hin a langhter.\nCanada i ummi kan Laipa Van Lian hi Rung Lian Ceu tei kho tu ding i ka zumh cem mi a si. A ruang cu a mah hi Malaysia a rak um lio zong ah pathawng ngaingai mi a si tiah theih a si, mah cacun ka van thlahnak a ruang zong a si ve, Rung Lian Ceu he zuam ter hrim hrim kha kaa tinh mi asi bak lo i, pathawng a si tik ah Laimi nih kan theih awk ah a ttha ve tiah ka ruah caah ka van thlah nak a ruang zong a si fawn.\nKan Laipa Van Lian hi Canada ah ummi asi i. Paih cah a phu mi asi. A mah kan unau Zophei asi. A hlan ah kahn ramthum nak a rak kal hlan ah Malaysia zong ah a rak um bal cangmi a si. Malaysia a um lio ah Laimi nih theih mi pa za bak asi. A thong ngaingai mi asi.\nKan Lai paih tthawng Rung Lian Cheu he an Weight i khat hna sehlaw van i phomh tuah hnasehlaw zoh dawh bak ko lai. Van Lian hi a body zong a ttha bak ve i, Rung Lian Ceu he hin an body zong aa lo ngai ve. Asinain Rung Lian Ceu a ngan deuh i, mah cacun i phomh kho an si lo, an weight tu ni khat sehlaw i phomh kho an si lai.\nLaimi ah hin kan theih bak lomi hna Patthawng taktak mi tampi an um lai tiah ruahnak aa ka ngeih ter i, Laimi kan men lo zia zong a van fian ter ngaingai. Phun dang dang ah Laimi hi kan rak tthangcho taktak cang timi zong hmuh khawh a si.\nHmanthlak ka van thlah mi pawl hi Lai pathawng pa2 Van Lian le Rung Lian Ceu hmanthlak an si, an body6 cu a ttha law law.\nPhoto Credit : Van Lian & Rung Lian Ceu\nSource: Daily News Kawltu\nRung Lian Ceu Kong hi na theih lo sual a hlan i ka rak tialmi hi van rel tuah.\n← Chin State i Surbung Airport a Mak Kho Tuk Cang (Video)\nThai Lungkua Hngakchia Pawl hi an muihmai a Upa Tuk Cang →


Donal Trump Hi A Rak Men Hrim Lo, A Pa Kho Taktak – Chuncha News\nNASA le SPACEX Nih Tuanbia Thar An Tial:NASA astronauts Doug Hurley le Bob Behnken nih SpaceX’s Falcon 9 rocket cu Florida Kennedy Space Centre, Cape Canaveral in tu zanlei sumilam 3:22pm ah international space center tiang phan ding in van ah an kaipi cang.\nInternational space center cu vawlei in meng 250 a sannak van ah a ummi asi. Mah ka zawn phaknak dingah suimilam 17 chung an zuang lai I, an dihlak an um chung suimilam 19 an rau lai. Thaizing zinglei sumilam 10:30am ah an phan lai. Suimilam pakhat ah meng 17000 rang in an zuang khomi rocket a si.\nMah space X a sertu hi Tesla motor sertu company an si I, a thlahtu cu US cozah bgeihmi NASA an si. 2011 hnu in US nih avoi khatnak a thlah si.President Donald Trump zong a rak phan ve I 2024 ah thlapa cungah kai than dingah timhtuahnak a ngeihmi kong a chim.


U.S Ram Ah Um Bal Lomi A Um, Jesuh Chimmi Bia A Tling Cang – Chin World News Evening\nThaizing Kong Ahohmanh Nih kan Thei kho lo. Nihin kan ram le kan vulei sining zohtikah harnak in a khat I, fahnak le tah aihrmanak big a zulh. Zisuh hi a rathan zau ko cang lai. USA ramah a um bal lomi Noah long zong tlamtling te in an lim cang. Zeipoah hi Jesuh chimchungmi bia an tling thluahmah ko cang.\nNihin niah USA ithimnak ah hi thildik hi khawika dah a um tiah an kawl I, I zumhlonak nih a zulh. A ho nihdah thildik hi a kalpi tihi hngalhkhawh a har. Kan president dingzong nihin nitiang kan I fiang to hna lo. Khat le khat zumhlonak nih a zulh hna. Pathian nih cun a cang laimi a hngal dih, kan chuah hlanpi in kan caah khuakhan cia le planning tein lam a kan hruai zungzal ko.\nThaizing Kong hngalchung khawhnak a kan pe lo. Khuacan belte theihchung khawhnak ni tlawmpal cu a hngal ter hna. Nihin ah thaizing kong le January ni 20 kong theihchung le hngalh chung khawh kan duh, cucu kan ruat, sihmansehlaw Pathian nih a kan pe lo tihi kan I fiang kho lo. Midang zong a pe ve hlei hna lo. Mah belte Trump khuakhannak cu tinh cia tein a um ko cang. Joe Biden si ah president sinak ka pek lai ti le ka pe lailo ti cu amah longlong nih a theih I a hngal I a timhtuah dih fawn cang.\nNangmah le keimah cu Pathian khuakhan tu hngak ko usih. Hngalchung khawh kha kan caah a herhnak a um lo. Zumhnak in kan I tah , vulei a si caah. Cunak in a tha deuhmi cu a hohidah dawtnak tling a tuah timi hi a biapi deuh. Zumhnak cu rianah lang seh. Pathian khuakhan ning in kalte ko usih. Kan caah timhcia a si cang. Cattialtu: Joseph Thawng Z Ting


Hakha khua chung ah thawngpetu an um hrimhrim! – The Cherry Par\nHakha khua chung ah thawngpetu an um hrimhrim!\nHakha khua chung ah thawngpetu an um hrimhrim! Laimi lila an si! Nan pawngkam thil sining tha tein rak ngiat ve cio hna u. Thawngpetu cheukhat konglam zong theihpah a si cang. Mizapi sin ah phozaar le mualphoh a si te lai! Laimi thawngpetu pawl rak i ralring u! Nan chungta khar in a zungzal mualphoh nan tong lai hih! (Share loin rak i taar ve).\nHakha ah a um mi CCPR (Chin Center for Peace and Reconciliation) zung cu ralkap 20 hrawng nih an luh hnawh hna. Zung hngak zong an tlaih hna i pa zeizat an tlaih hna ti mi cu theih a si rih lo. CCPR zung chung cazin le catlap mei in an khangh i computer chung um mi an hrawh piak hna tiah theih a si. Zeiruang ah dah CCPR zung an luh hnawh ti mi cu hlat cuahmah lio a si.\nHakha CCPR zung ralkap nih an kulh; Chin Ramkulh, Hakha khuapi an dirhmi Chin Center for Peace and Reconciliation (CCPR) zung cu nihin March 9 zinglei sang ah ralkap nih an kulh dih. Hi kong he pehtlai in Chin State Administration Council zung chairman Pu Ngun San Aung nih, “CCPR zung an kulh le kulh lo zeihmanh ka thei lo. A konglam ka rak hlat ve lai. Thawngtu kan thanh than hna lai,” tiah a chim.\nAtu hi Hakha University hmun chung zong ah ralkap nih umhmun an khuar. Cun, Falam le Tedim sii-innpi chung zong ah umhmun an khuar tiah theih a si. Hi kong ah Minister Gen. Han Win Aung zong pehtlaihnak kan tuah nain a phone a tlai lo. Credit: The Hakha Post\n← Myanmar ram ah a him lomi, Ralkap tlaih ding dirhmun a phan i, zam a herhmi nan um ahcun\nSifak santlai lo bawmtu kan minta Kyaw Thu cu an nu he an zam cang →


UK NIH RALHRANG KAWLRALKAP PAWL HMAICHIA IN A TUAH CANG HNA – The Chinlung Post\nUK NIH RALHRANG KAWLRALKAP PAWL HMAICHIA IN A TUAH CANG HNA\nMin Aung Hlaing nawlngaihnak na lakmi hi na pek tthan hna ding asi tiah UK Foreign minister nih a vun tthuat hna. Hi konghe pehtlaiin UK Foreign Minister Dominic Raab nih a chimmi cu nawlngaihnak a latu ralhrang kawlralkap hna nih nawlngaihnak an lak mi hi peh lengmang an duh tiah a chim. Kawlram ah emergency caan khiahmi chung tuah cangmi zong caan pehtthan an timhmi hi cohlang khawh ding asi lo.\nRalhrang kawlralkap cozah hna nih an thiltuah mi hi democracy kalphung zong a si lo. Mah nawlngaihnak fehter timhnak a si. Nawlngeihnak alatu ralhrang kawlralkap cozah nih hin thimtlinmi cozah cu nawlngeihnak an pek tthan hna ding asi i, Kawlram mipi hna democracy zong upat ttihzah ding an si tiah UK Foreign Minister Dominic nih a chim rih.\nCabia Dang: U Kyaw Moe Thun Cu A Himnak Kongah Ralhrang Nih An Hrocer: UN ah Myanmar palai a simi U Kyaw Moe Thun cu a himnak kongah ralhrang SAC nih an hrocer tiah theih a si. Hihi tuzarh cawn nithum ni ah khan amah nih a chimmi a si. Atu bantukin hrocer a ton caah US Cozah nih runvennak tha deuh in an tuah piak cang.\nUS COZAH NIH RUNVENNAK THA DEUH IN AN TUAH PIAK CANG\nTULUK AH KAWLRAM 150 HARSATNAK FAKPI IN AN TONG, EK-INN TI HNA AN DIN


Jehovah Tehte Hna i Biakinn Cu Zeicah An Sak, Zeitindah An Sak?\nNigeria, hlanlio le a tu\nBiakinn cu Baibal cawnpiakmi i ruahceihnak hmun a si i a bik in Jesuh nih phung a rak chimmi Pathian Pennak kong kha kan i ruahceih.—Luka 8:1.\nA Hmaanmi Pathian biaknak caah sakmi a si. Biakinn cu Jehovah Tehte Hna nih mahle hmun i phungchimnak rianṭuannak caah sakmi a si. (Matthai 24:14) Biakinn cu design phunphun le a hmetngan a phunphun in sakmi a si nain a sawhsawhte in sakmi a si, biakinn tampi cu Khrihfabu pakhat leng nih an hman. Nai kum hna ah, thawngthanhtu le Khrihfabu a karh caah Biakinn thar thong tampi (buaktlak in nikhat ah panga) kan sak. Mah cu zeitindah a si khawh?—Matthai 19:26.\nBiakinn saknak ca pekmi thawhlawm in sakmi a si. Mah thawhlawm cu Bethel zung ah kuat a si. Mah tangka kha Biakinn sak a duhmi asiloah remh a duhmi nih hman khawh a si.\nMah lungtho tein aa pemi miphun kip nih sakmi a si. Ram tampi ah, Biakinn Satu Phu dirh a si. Mah phu le mah lungtho tein aa pemi hna cu an ram chung i a ummi Khrihfabu pakhat in pakhat ah an i ṭhial, lam hlatpi i a ummi Khrihfabu zongah an kal, cun Biakinn an sakpiak hna lioah mahka ah a ummi unau pawl kha an bawmh hna. Ram cheukhat ah cun, Biakinn saknak le remhnak tlangtlak awkah mahle hmun i a ummi sining a tlinhmi unau pawl kha rian pek an si. Hmun kip ah a um i mah lungtho tein aa pemi, inn sak a thiammi unau pawl nih rian an ṭuan ko nain Biakinn saknak hmun poah ah a bik in cuka i a ummi unau pawl nih an bawmh hna. Biakinn tampi kan sak khawhnak cu Jehovah thiang thlarau le a mi hna nih thazaang dihlak chuah in an i zuamnak thawng in a si.—Salm 127:1; Kolose 3: 23.\nKan i pumhnak hmun kha zeicah Biakinn tiah kan auh?\nVawlei pumpi i a ummi kan Biakinn vialte zeitindah kan sak khawh?\nShare Share Biakinn Cu Zeicah Kan Sak, Zeitindah Kan Sak?


Atulio ah CNF le CDF vialte fonh tikah meithaltlai Chin pasaltha 10,000 (thonghra) leng kan dir cang! – Hakha Cherry\nAtulio ah CNF le CDF vialte fonh tikah meithaltlai Chin pasaltha 10,000 (thonghra) leng kan dir cang!\nHmuhning_Cabia Nehsawhmi Miphun Sinak in Luatnak Lam By: Salai Ceu Bik Thawng\nKawl rallokap kan doh lioah kan lotaw in Rakhine AA tapung nih Paletwa le Rakhine ram kan Chin mipi pawl khuakhat ah pa pathum a tlawmbik AA lut dingin hramhram in an dawh cuahmah ko hna (Chinworld Media).\nCun Paletwa ram kan tlor thing le ruapum vialte an zuar dih hnik cang tiah kan theih. Zeitik tiang dah Chin miphun hi zomhtaih kan ton rih lai?Atulio ah CNF le CDF vialte fonh tikah meithaltlai Chin pasaltha 10,000 (thonghra) leng kan dir cang! Kawl rallokap hmanh kan hun doh taktak ahcun an i muai cawk hme maw.\nMinung 200 nawn an lu kan hloh hna taktak cun an condup ko cang hiteh. Aziah AA nih a kan nehsawh ngam rih lai maw?\nNemmam! Kawl rallokap lawng si loin anmah zong hi fim kan chimh hna an hau.\nRalkap 10,000 ti tikah “zeitindah kan cawm lai” tiah kan lungrethei hlah seh. Ralkap 5,000 cung neih hnu ahcun mipi sinah fund kawl len hau tuk ti lo i 10,000 cung neih lebang ahcun mah tein itodelh a si cang.\nUkmi ram (control territory) ngeih a si i cuka ahcun sipuazi a phunphun tuah a si cang. Acung i ralkap 10,000 cung nei pawl khi mipi sinah fundraising an tuah ti lo. Cho chuah khi a si cang.Laaknak The hakha Times\nA ngai ngai ti cun…Ralhrang ralkap pawl hi zangfak tuk an si ko,


Phungchimnak ah Hmanmi Hriamnam—Vawleicung pumpi Phungchimnak caah Cauk Chuahnak | Pathian Pennak\nPhungchimnak ah Hmanmi Hriamnam—Vawleicung pumpi Phungchimnak caah Cauk Chuahnak\nPhun kip, ram kip le holh kip chung i mi pakhat cio kha cawnpiak awkah a herhmi hriamnam kha Jehovah nih a kan timhpiak zungzal\n1, 2. (a) Kumzabu pakhatnak ah Rom Empire chungah zeitindah thawngṭha a karh? (b) Tuchan ah Jehovah nih a kan bawmh ti kha zeinihdah a langhter? (“ Holh Phun 670 Lengin Thawngṭha Karhternak” timi rinli kulh zoh.)\nAD 33, Pentekos ni ah Jerusalem ah a rami khual hna cu an khuaruah a har tuk. Zeicah? Galili mi hna nih ram dang holh hna kha nal tein an chim khawh caah a si i an chimmi bia nih a ngaimi hna kha an lung a suk tuk hna. Mah zultu hna cu khuaruahhar lam in holh a phunphun chim khawhnak laksawng an hmu, mah nih Pathian nih a bawmh hna ti kha a langhter. (Lamkaltu 2:1-8, 12, 15-17 rel.) Mah ni ah an chimmi thawngṭha cu miphun kip sinah a phan i a hnuah Rom Empire chungah a karh.—Kol. 1:23.\n2 Tuchan Pathian salle cu khuaruahhar lam in holh a phunphun an chim kho lo. Asinain kumzabu pakhatnak lio i an hmanmi holh phun nakin a tam deuhmi, holh phun 670 lengin Pennak kong thawngṭha kha an leh. (Lam. 2:9-11) Pathian miphun nih holh phun tampi in cauk tampi an chuah caah Pennak kong thawngṭha cu vawleicung a kikam tiang a phan cang. * Mah nih phungchim rian hruai awkah Jehovah nih Siangpahrang Jesuh Khrih a hman ti kha fiang tein a langhter. (Matt. 28:19, 20) A luancia kum 100 leng chungah mah rian ṭuan khawh awkah kan rak hmanmi hriamnam cheukhat kong kha atu kan i ruah lai. Kan i ruah lioah Siangpahrang nih mi pakhat cio cung siaherhnak ngeih awk a kan cawnpiakning le Pathian Bia a cawnpiaktu si awkah a kan forhning kha hngalh i zuam.—2 Tim. 2:2.\nHolh Phun 670 Lengin Thawngṭha Karhternak\nKUM 2000 ah Uktu Bu cu vawleicung pumpi i calettu hna caah hlanah a rak um bal lomi tinṭan timhtuah awkah an hna a tla. Pakhatnak tinṭan cu Mirang ca hngalhthiam awk bawmtu caah thla thum chung tuahmi a si. Tinṭan petu 25 nih calehnak phu 182 ah a ṭuanmi calettu 1,944 kha an cawnpiak hna. Mah tinṭan nih calettu hna kha ca an leh hlanah Mirang ca ṭha tein hngalhthiam awkah a bawmh hna. Mirang holh a kalning hngalhthiam awk a bawmh hna lengah an lehmi ca ṭha tein tuaktanning zong a cawnpiak hna. Ca aa ṭialning, a aw cawi, aa tinhmi le ahote caah dah a si ti bantuk hngalh i zuam awk zongah a cawnpiak hna.\nPahnihnak tinṭan cu hmuhtonnak a ngeimi calettu phu pakhat nih 2001 ah an tuahmi a si. Mah ah calehning kha an cawnpiak hna. Atu ah vawleicung pumpi i calettu phu dihlak nih mah tinṭan i an cawnmi kha an hman cang.\nUktu Bu nih mah tinṭan pawl an timh lengah Calettu Bawmtu Phu timi zong an dirh. Calettu phu hna nih a hrampi ca an hngalhthiam lo asiloah lehning an hngalh lo tikah electronic thilri in mah phu kha biahalnak an tuah khawh hna. Biahalnak cu caṭialning he aa tlaimi a si ahcun Calettu Bawmtu Phu nih mah ca i editor he an i ruahceih lai. Bia an leh hnale cangka mah kha a haltu phu lawng nih si loin mah ca a let vemi vawleicung pumpi i calettu phu dihlak nih an zoh khawh. An bialehnak kha computer chungah an fim caah calettu dihlak nih fawi tein an zoh khawh. Cuticun mah kong hngalh a duh vemi calettu phu hna cu ṭhatnak an hmu.\nMah tinṭan nih calettu hna kha zeitindah a bawmh hna? Calettu pakhat nih hitin a chim: “Mah tinṭan nih ca leh tikah zalong tein lehning thlen khawh a si kha a kan hngalhter, asinain a ṭialtu i aa tinhnak leng lonh lo awk zongah ralrin a kan pek. Atu cu thilthuam tling tein a ngeimi thil kawltu bantuk kan si cang, nifate tonmi zuamcawhnak tei khawh awkah timhcia kan si cang, khoika ah dah kal ding a si, zei lam dah zulh ding a si ti le zeitikah dah dir ding a si ti kha ṭha tein kan hngalh cang.”\n2013 ah calettu 2,700 leng cu hmun 190 lengah holh phun 670 lengin thawngṭha karhternak rian an ṭuan. Chingchiah awktlak a simi mah rian cu Siangpahrang Jesuh Khrih bawmhnak thawng lawngin kan ṭuan khawhmi a si.—Matt. 28:19, 20; Biat. 14:6.\nTimor-Leste i calettu phu\nSiangpahrang nih a Salle kha Biatak Thlaici Tuh awkah a Timhtuah hna\n3. Phungchimnak ah zeicah hriamnam a phunphun kan hman?\n3 Jesuh nih “Pennak kong” kha thlaici he a tahchunh i minung lungthin kha vawlei he a tahchunh. (Matt. 13:18, 19) Dum ngeitu nih vawlei a nem i thlaici tuh khawh a si nakhnga timhtuah awkah hriamnam a phunphun a hman, cu bantukin Jehovah miphun nih mi tampi kha Pennak kong an cohlan khawh nakhnga an lungthin timhtuah awkah hriamnam a phunphun an hman ve. Hriamnam cheukhat cu caan caankhat chung lawng hman khawh a rak si. Asinain cauk le mekazin ti bantuk tu cu hman khawh a si zungzal. A hmasa ṭhen ah kan i ruahmi mi tampi sin phanh khawh awkah hmanmi thil hna he i lo loin hi ṭhen ah kan i ruah laimi hriamnam vialte nih Pennak thawngthanhtu hna kha mi he hmaitonh in biaruah awkah a bawmh hna.—Lam. 5:42; 17:2, 3.\nCanada, Toronto ah awkhumhmi kuang le aw chuahnak thilri pawl an ser lio\n4, 5. Awkhumhmi kuang cu zeitindah hman a si, asinain mah nih zeidah a tlam a tlinter khawh lo?\n4 Awkhumhmi Phungchimnak. 1930 hnu le 1940 hnuah thawngthanhtu hna nih kut in put khawhmi kuang kha an hman i mi kha Baibal phungchimmi awkhumhmi an rak awnpiak hna. Mah awkhumhmi hna cu minit panga hmanh a sau lo. Awkhumhmi cheukhat kha “Thumkomh pathian,” “Hell hmete” le “Pennak” ti bantuk min tawi tete an pek hna. Mah awkhumhmi hna kha zeitindah an rak hman? 1930 ah United States ah tipil a ingmi unaupa Clayton Woodworth Junior nih hitin a chim: “Suitcase he aa lomi kuang hmete, spring le sawhnak ṭhim kha kaa put i awkhumhmi awn khawh awkah mah ṭhim kha kuang i a kite ah sawh a hau. Mi innka hram ka phanh in kuang kha ka awn, ṭhim kha amahle hmun ah ka sawh i innka ka kingh. Inn-ngeitu nih innka a awn tikah ‘A biapimi a kong pakhat kaa put i ngaihter kaan duh’ tiah ka ti.” Zeitindah an lehrulh? Unaupa Woodworth nih hitin a chim: “Inn-ngeitu tam deuh nih cun ṭha tein an ngaih. Asinain a caan ah innka an ka khar kanh. Awkhumhmi kuang a zuarmi ah an ka ruah caan zong a um.”\n1940 a phanh tikah awkhumhmi phungchimnak 90 leng le a dang awkhumhmi nuai khat leng a um cang\n5 1940 a phanh tikah awkhumhmi phungchimnak 90 leng le a dang awkhumhmi nuai khat leng a um cang. Mah lio caan ah Britain ah hmaikal a ṭuan i a hnuah Uktu Bu chungtel a hung simi John E. Barr nih hitin a chim: “1936 in 1945 chungah awkhumhmi kuang cu ka hawi a si zungzal. Mah lioah awkhumhmi kuang a um lo ahcun ka um thiam lo. Mi innka ah Unaupa Rutherford aw ka theihmi nih thazaang a ka pek tuk i ka pawngah a um taktakmi bantukin ka ruah. Asinain awkhumhmi kuang nih phungchimnak rian ah aa tel vemi, mi lungthin chung lut lakin cawnpiak ding timi kha tlam a tlinter kho lo.”\n6, 7. (a) Tehte khaannak card hman a ṭhatnak le ri a ngeihnak cu zeidah an si? (b) Jehovah nih zeiti lam in dah ‘kan kaa ah a bia a chiah’?\n6 Tehte khaannak card. 1933 thawkin thawngthanhtu hna cu innkhat hnu innkhat phungchimnak ah tehte khaannak card hman awkah forh an si. Mah card cu report peknak ah kan hmanmi catlap tia hrawng a si. Mah ah Baibal kong tawite le inn-ngeitu nih a hmuh khawhmi Baibal hrambunhmi cauk cazin aa ṭial. Thawngthanhtu nih mah card kha inn-ngeitu an pek hna i an relter hna. A hnuah Puerto Rico le Argentina ah missionary a ṭuanmi unaunu Lilian Kammerud nih “tehte khaannak card hman cu ka duh tuk” tiah a ti. Zeicah? Hitin a chim: “Kan dihlak in ṭha tein phungchim kan thiam lo. Asinain mah card nih mi chawnhbiakning thiam awkah a ka bawmh.”\nTehte khaannak card (Italy holh)\n7 1918 ah tipil a ingmi Unaupa David Rush nih hitin a chim: “Ṭha tein phung a chim khomi hi tlawmte lawng an si caah tehte khaannak card cu unau pawl caah bawmtu taktak a si.” Asinain mah hriamnam cu ri a ngei. Unaupa Rush nih hitin a chim: “A caan ah mi nih holh a thiam lomi ah an kan ruah. A ngaingai ti ahcun holh a thiam lomi bantuk kan si taktak. Asinain Jehovah nih a rianṭuantu in mipi sin phungchim awkah a kan timhtuahmi a si. Mah hnu tlawmpal ah mi inn ah Baibal hman awk a kan cawnpiaknak thawngin kan kaa ah a bia a chiah. 1943 ah thawkmi Phungchim Ning Cawnnak in cutin a kan cawnpiak.”—Jeremiah 1:6-9 rel.\n8. Zeitindah Khrih cawnpiaknak kha na cohlan khawh?\n8 Cauk. 1914 thawkin Jehovah miphun nih Baibal kong a fiantermi cauk phun 100 leng an chuah. Cauk cheukhat cu hmualngei tein phungchim khawh awkah thawngthanhtu pawl cawnpiaknak caah chuahmi a si. Thawngthanhtu a sinak kum 70 hrawng a si cangmi Denmark i unaunu Anna Larsen nih hitin a chim: “Phungchim Ning Cawnnak le mah cawnnak ah hmanmi cauk pawl in hmualngei tein phung a chim khomi thawngthanhtu si awkah Jehovah nih a kan bawmh. Mah cauk hna lakah a pakhatnak cu 1945 ah chuahmi Pennak Thawngthanhtu hna caah Theocratic Bawmtu timi a si kha kaa cinken rih. Mah hnu, 1946 ah “Thilṭha Phun Zakip Tuah Khawh Awkah Thilthuam” timi kha an chuah. Atu ah 2001 ah chuahmi Theocratic Rianṭuannak Sianginn Cawnnak In Ṭhathnemnak Hmu timi cauk kan ngei.” Phungchim Ning Cawnnak le mah ah hmanmi cauk hna cu phungchim rian ṭuan khawh awkah Jehovah nih a kan bawmhnak a biapimi lam an si. (2 Kor. 3:5, 6) Phungchim Ning Cawnnak ah na min na pe cang maw? Zarh fatin pumhnak ah Rianṭuannak Sianginn cauk kha i put in tinṭan tlaitu nih mah cauk a cherhchan tikah na zoh ve maw? Cutin na tuah ahcun phungchim thiam deuh awkah Khrih cawnpiaknak na cohlan a si lai.—2 Kor. 9:6; 2 Tim. 2:15.\n9, 10. Biatak thlaici tuhnak le ti toihnak ah cauk cu zeitindah aa tel ve?\n9 Jehovah nih a hrampi Baibal cawnpiaknak fianter awkah a kan bawmmi cauk pawl kha a bupi hmangin a kan chuahpiaknak thawng zongin a kan bawmh. Zungzal Nunnak a Pemi Biatak timi cauk cu hmual a ngei tukmi cauk a si. Mah cauk cu 1968 ah a voikhatnak an chuah i ṭhatnak a chuak colh. 1968, November thla Pennak Rianṭuannak nih hitin a ti: “Biatak cauk cu a kan cahmi an tam tuk caah September thla chungah Brooklyn i Bupi sehzung ah zan i rian a ṭuan dingmi phu pakhat kan dirh.” Hitin a ti chap: “August thla chung i voikhat ah Biatak cauk a kan cahmi cu kan chuahmi nakin uk nuai khat le cheu leng a tam deuh.” 1982 a phanh tikah holh phun 116 in uk nuai 100 leng chuah a si cang. 1968 in 1982 tiang, kum 14 chungah Biatak cauk thawngin mi nuai khat leng cu Pennak thawngthanhtu an hung si. *\n10 Baibal cawnpiaknak caah bawmtu a simi Baibal Cawnpiakmi Taktak Cu Zeidah A Si? timi cauk kha 2005 ah an chuah. Atu ah mah cauk kha holh phun 256 in uk nuai 200 hrawng chuah a si cang. Zei ṭhatnak dah a chuak? 2005 in 2012 tiang, kum sarih chungah mi nuai 1.2 hrawng cu thawngthanhtu an hung si. Mah caan chungah kanmah he Baibal a cawngmi cu nuai 6 in nuai 8.7 leng tiang an karh. Jehovah nih Pennak biatak thlaici kan tuhmi le ti kan toihmi kha thluachuah a pek ti cu a fiang ko.—1 Korin 3:6, 7 rel.\n11, 12. Cherhchanmi Baibal cacang ningin kan mekazin pawl cu ahote caah dah chuah a si?\n11 Mekazin. A hramthawk ah cun Vennak Innsang cu vancung ruahchannak a ngeimi “tuurun hmete” hna caah chuahmi a rak si. (Luka 12:32; Heb. 3:1) 1919, October 1 ah Jehovah bupi nih mipi caah a dang mekazin pakhat an chuah ṭhan. Mah mekazin kha Baibal Siangngakchia hna le mipi nih an duh tuk caah kum tampi chung Vennak Innsang nakin tam deuh chuah a rak si. Mah mekazin kha Sui Chan tiah an rak auh. 1937 ah Hnemtu tiah an thlen i 1946 ah I Hlau! tiah an thlen ṭhan.\n12 Kum tampi chungah Vennak Innsang le I Hlau! cu an ṭialning aa thleng lengmang nain aa tinhnak cu aa thleng bal lo, mah cu Pathian Pennak kong thanh le Baibal an zumh nakhnga bawmh kha a si. Atu ah Vennak Innsang kha cawn awk cauk le mipi pek awk cauk tiin chuah a si. Cawn awk cauk cu “sal hawi” a simi “tuurun hmete” le “tuudang” caah chuahmi a si. * (Matt. 24:45; Johan 10:16) Mipi pek awk cauk cu Baibal le Pathian a upat ko nain biatak a hngal rih lomi hna caah a hleiin chuahmi a si. (Lam. 13:16) I Hlau! cu Baibal le a hmaanmi Pathian, Jehovah kong a hngal lomi hna caah chuahmi a si.—Lam. 17:22, 23.\n13. Kan mekazin he aa tlaiin zei chingchiah awk dah na hmuh? (“ Vawleicung Pumpi Cauk Chuahmi Cazin” kha i ruah u.)\n13 2014 thawkin thla fatin I Hlau! nuai 44 leng le Vennak Innsang nuai 46 hrawng chuah a si. I Hlau! kha holh phun 100 hrawngin le Vennak Innsang kha holh phun 200 lengin leh a si. Cucaah vawleicung ah holh phun tam bik in lehmi le chuahmi mekazin an si. Mah cu chingchiah awk tlak a si nain kan khuaruah a har awk cu a si lo. Zeicatiah mah mekazin ah Jesuh nih vawleicung khuazakip ah chim a si lai a timi thawngṭha aa tel caah a si.—Matt. 24:14.\n14. Cauk chuahnak ah hmanmi bu min an thlenmi cu zeicah aa tlak, mah min thar he aa tlakin Pathian salle nih zeidah an tuah?\n14 Baibal. 1896 ah Unaupa Russell le a hawile nih cauk chuahnak ah an hmanmi bu min kha Baibal timi biafang telh awkah Vennak Innsang Baibal le Cazual Bu tiin an rak thlen. Pennak kong thawngṭha karhternak ah Baibal cu hman bikmi hriamnam a si zungzal caah mah an thlenmi cu aa tlak taktak. (Luka 24:27) Mah min thar he aa tlakin Pathian salle nih Baibal chuahnak le relnak kha lungtho tein tha an pek. Tahchunhnak ah, 1926 ah The Emphatic Diaglott timi Baibal kha bupi seh in chuah a si, mah cu Benjamin Wilson nih a chuahmi Khrihfa Greek Baibal a si. 1942 thawkin King James Version uktling kha uk 700,000 hrawng chuah a si. Kum hnih a rauh hnuah American Standard Version kha chuah a si, mah ah Jehovah min voi 6,823 aa tel. 1950 a phanh tikah uk 250,000 leng mi kan pek cang hna.\n15, 16. (a) Vawlei Thar Lehnak Baibal he aa tlaiin zei kha dah na sunsak? (“ Baibal Lehnak A Ṭhangcho” timi rinli kulh kha i ruah u.) (b) Jehovah bia nih zeitindah na lung aan suk khawh?\n15 1950 ah Vawlei Thar Lehnak Khrihfa Greek Baibal kha chuah a si. 1961 ah Vawlei Thar Lehnak Baibal uktling in chuah a si. Mah Baibal ah Jehovah min kha a hramthawk Hebru Baibal i aa telnak paohah an telh ṭhannak thawngin Jehovah kha an thangṭhat. Pathian min cu a hramthawk Khrihfa Greek Baibal zongah voi 237 aa tel. Mah Baibal cu a hmaanmi le rel a fawimi a si nakhnga voi tampi an remh ṭhan lengmang i hmanung bik an remhmi cu 2013 ah a si. 2013 ah Vawlei Thar Lehnak Baibal uktling asiloah a cheubang kha holh phun 121 in uk nuai 201 leng chuah a si.\n16 Vawlei Thar Lehnak Baibal kha anmah holh tein an rel tikah cheukhat nih zeitindah an lehrulh? Nepal mi pa pakhat nih hitin a chim: “Nepal Baibal hlun cu hlanlio holh in ṭial a si caah mi tampi nih hngalhthiam awkah kan i harh tuk. Asinain Vawlei Thar Lehnak Baibal cu nifa hmanmi holh in ṭial a si caah ṭha tein kan hngalhthiam khawh cang.” Central African Republic i nu pakhat nih Sango holh in lehmi Baibal a rel tikah a mitthli a tla i “mah hi pei ka lung a ka sumi holh a si cu” tiah a ti. Mah minu bantukin kannih zong Baibal nifate kan relnak thawngin Jehovah bia nih kan lung a suk khawh ve.—Salm 1:2; Matt. 22:36, 37.\nKan Hmuhmi Hriamnam le Cawnpiaknak caah i Lawmhnak\n17. Na hmuhmi hriamnam le cawnpiaknak na sunsak kha zeitindah na langhter khawh, cutin na tuah ahcun zei ṭhatnak dah na hmuh lai?\n17 Siangpahrang Jesuh Khrih nih a kan pekmi hriamnam le cawnpiaknak kha na sunsak maw? Pathian bupi nih an chuahmi cauk kha a caan pe in na rel maw, mah kha midang bawmhnak ah tah na hmang maw? Cutin na tuah ahcun 1914, October 4 ah tipil a ingmi Unaunu Opal Betler nih a chim bantukin na chim khawh ve lai. Hitin a chim: “Kum tampi chung ka vapa [Edward] he awkhumhmi kuang le tehte khaannak card kha kan rak hman. Cauk, cauk hmemi le mekazin pawl hmangin innkhat hnu innkhat ah phung kan rak chim. Campaign tuahnak, artlang in kalnak le cazual phawtnak ah kan rak i tel. A hnuah, lungthawhnak a ngeimi lennolh tuah awk le Baibal cawnpiaknak tuah awkah cawnpiak kan si. Kan rian a tam ko nain kan i nuam.” Jesuh nih a uknak tangah a ummi hna cu thlaici tuhnak le zunnak ah an rian a tam lai i hmunkhat ah an i nuam lai tiah bia aa kam. Mah biakam a hmaan kha Opal bantukin mi tampi nih an hmuh.—Johan 4:35, 36 rel.\n18. Zei tinvo sung dah kan ngeih?\n18 Siangpahrang sal a si rih lomi mi tampi nih Pathian miphun cu “fimthiamnak zeihmanh a ngei lomi, mi sawsawh menmen an si” tiah an ruah men lai. (Lam. 4:13) Asinain ruathmanh. Siangpahrang nih mi sawhsawh a simi annih kha a ṭha bikin cauk a chuah khotu si awkah a bawmh hna caah vawleicung ah tam bikin lehmi le chuahmi cauk cheukhat kha an chuah khawh. A biapi deuhmi cu miphun kip sinah thawngṭha a phanh nakhnga mah hriamnam pawl kha hman awkah Siangpahrang nih a kan cawnpiak i a kan forh. Biatak thlaici tuhnak le zunnak rian ah Khrih he kan ṭuanṭi khawhmi hi tinvo sung taktak a si.\n^ cat. 2 A luancia kum hra chung lawngah Jehovah miphun nih Baibal hrambunhmi cauk nuai 20,000 leng an chuah. Mah lengah kan Web site a simi jw.org kha vawleicung pumpi i Internet a hmangmi mi nuai 2,700 leng nih an zoh khawh cang.\n^ cat. 9 Baibal biatak cawnpiak awkah thawngthanhtu pawl a bawmmi a dang cauk cheukhat cu Pathian Tingtang (1921 ah chuah a si), “Pathian cu Zumhawktlak a Si” (1946 ah chuah a si), Vawleicung Paradis ah Zungzal Na Nung Kho (1982 ah chuah a si), Zungzal Nunnak ah a Hruaimi Hngalhnak (1995 ah chuah a si) hna hi an si.\n^ cat. 12 “Sal hawi” cu ahote dah an si timi hngalhthiamning thar kha 2013, July 15, Vennak Innsang, cahmai 23, catlangbu 13 ah zoh.\nSiangpahrang nih a kan bawmh ti kha calehnak rian nih zeitindah a langhter?\nKan cauk he aa tlaiin zeinihdah Pennak cu na caah a um taktakmi a siter?\nSiangpahrang nih a kan timhpiakmi hriamnam pawl na sunsak kha zeitindah na langhter khawh?\nVawleicung Pumpi Cauk Chuahmi Cazin\nCAUK CHUAHMI DIHLAK\nBaibal lehnak dihlak fonhmi (uktling asiloah a cheubang) *\nNuai 5,000 leng\nNuai 400 leng\nVawlei Thar Lehnak Baibal *\nNuai 201 leng\nA dang cauk pawl\nHruaitu Mao Tse-tung Ṭialmi Chungin Lakmi *\nNuai 1,000 leng a si tiah ruah a si\nBaibal Cawnpiakmi Taktak Cu Zeidah A Si? *\nLEHMI HOLH PHUN\nPathian Bia Ngai law Zungzal in Nung *\nVawleicung pumpi Minung Tinvo kong Thanhnak *\nVawlei Cung Nunnak Zungzal In I Nuamhpi! *\nBiatak Hngalh Na Duh Maw? * (cazual)\nTAM BIK IN CHUAHMI LE LEHMI MEKAZIN\nVennak Innsang *\nThla khat ah holh phun 212 in nuai 45.9\nI Hlau! *\nThla khat ah holh phun 99 in nuai 44.7\nAARP Mekazin *\nThla hnih ah Mirang holh lawngin nuai 22\n500,000 hrawng; a caan ah holh phun 50 hrawng\n(American Pension a La cangmi hna Phu nih chuahmi)\n^ cat. 57 Laknak: Guinness World Records\n^ cat. 59 Laknak: King James Baibal Bu\n^ cat. 61 Laknak: Biblica Fact Sheet\n^ cat. 63 Jehovah Tehte Hna nih an chuah, 2014, January ah cazin lakmi a si\n^ cat. 66 Laknak: Guinness World Records\n^ cat. 68 Jehovah Tehte Hna nih an chuah, 2014, January ah cazin lakmi a si\n^ cat. 71 Jehovah Tehte Hna nih an chuah, 2014, January ah cazin lakmi a si\n^ cat. 73 Laknak: UN Vawleicung pumpi Minung Tinvo kong Thanhnak Web site, 2013, October ah cazin lakmi a si\n^ cat. 75 Jehovah Tehte Hna nih an chuah, 2014, January ah cazin lakmi a si\n^ cat. 77 Jehovah Tehte Hna nih an chuah, 2014, January ah cazin lakmi a si\n^ cat. 80 Jehovah Tehte Hna nih an chuah, 2014, January ah cazin lakmi a si\n^ cat. 82 Jehovah Tehte Hna nih an chuah, 2014, January ah cazin lakmi a si\n^ cat. 84 Laknak: AARP\n^ cat. 86 Mormons bu nih an chuahmi a si\nBaibal Lehnak A Ṭhangcho\n1989 a phanh tikah Vawlei Thar Lehnak Baibal cu uktling in asiloah a cheubang in holh phun 11 in chuah a si cang. Vawlei Thar Lehnak Baibal a herh tuk caah Uktu Bu i Caṭialnak Kawmiṭi nih calettu pawl kha ṭha tein le hmualngei tein rian an ṭuan khawh nakhnga tinṭan pek awkah an timhtuah. MEPS (Holh phun kip in ca le hmanthlak tuah khawhnak electronic program) Program department nih Baibal Lehnak System timi computer program kha an tuah. * Mah program nih ca cu a let lo nain calettu pawl kha an rian ningcang tein chiah awk le a herhmi ca pawl fawi tein zoh khawh awkah a bawmh hna. Lungthin dihlak in aa pemi calettu, tinṭan petu le a bawmtu hna cu Baibal kha holh phun pakhat hnu pakhat in chuah khawh awkah fakpi in rian an ṭuan.\nAn i zuamnak thawngin 2004 a phanh tikah Vawlei Thar Lehnak Baibal cu holh phun 50 lengin chuah a si cang. Kum kua a rauh hnu, 2013 ah Vawlei Thar Lehnak Baibal cu holh phun 121 in chuah a si cang i a dang holh zong aa chap lengmang.\nVawlei Thar Lehnak Baibal uktling\nKhrihfa Greek Baibal\n^ cat. 106 Atu ah Baibal Lehnak System cu Vennak Innsang Lehnak System tiah auhmi program ah aa tel, mah kha vawleicung pumpi i calettu hna nih an hman\nCauk Chuahnak Rian\n‘Phun kip, Ram kip le Holh kip caah Thawngṭha’


Tuzaan Suimilam 8:00 In SAC Raltuknak Vanlawng An Zuang Hna Caah Kalaymyo PDF Ralring Dingin An Cah Hna - Chin Eleven News\nMakuai ramthen ah SAC ralhrang pawl nih raltuknak vanlawng pawl cu an van thlah i zaan suimilam 8:00 ah an zuang hna i vanlawng hi pazeizat a si set hngalh a si lo. Chinram Yaw nee le Gangaw myo hrawng ah a um mi PDF le CDF ralring tein um uh tiah Suaisung News nih an an langhter.Crd..Suaisung News\nNihin PDF le ralhrah kahdohnak ah Min Aung Hlaing ralhrang tamtuk an thih caah maw cunglei vanlawng hi hman taktak an timh ko cang. PDF nih nihin lawngah SAc ralhrang minung 40 an thah hna pinah zahan ah Chinram Thantlang ahdohnak ah ralhrang 30 leng an thi hmun dang Sagaing ramthen ah ralkap a thimi an tam caah vanlawng hi an hman a si kho tiah an ruahdamh.\nRelchap:MyoThit Myo Ah Ralhrang Kahnak In Non CDM Siangcachim Pakhat Athi\nMagway ramtthen Myothit pengkulh Taungdwingyi-Myothit motor lampi cu ummi Myoluhlyin Khua ah Non CDM Siangcachim simi si pakhat cu ralhrang kahnak in a thi tiah theih asi.\n“Thil sining cu September 17 zaan suimilam 9pm hrawng ahkhan khuachungmi pakhat he Khualubo i ummi Datsi dawr ah Saikel datsi an va thun i Khua i ummi Mytel Tower a vengtu ralhrang pawl nih an rak kham hna i an pahnih in an velh hna pin ah Sayapa(Siangcachim) cu a hngawng ah an kah thah ”tiah a thimi chungkhar he naihniammi pakhat nih a chim.\nA hawipa nihcun Siangcachim Saya U Aung Than Zaw cu Saikel in an khua he meng 3 a hlatnak Myothit Siizung ah a kalpi i Myothit siizung in NayPyiTaw ihkhun 1000 siizung ah an kalpi nain a nunnak chanh kho lo in a liam hi a si. A ruak cu an kir pi i September 19 ah an vui. Hi Siangcachim Non CDM thihnak kong ah Myothit palek sikhaan nihcun lainawn case si loin mithi case in a hmuh an phunh tiah RFA nih ttial.


Ralzaam Buk In American Kick Boxing Ah A Lut Khomi Karen Faphir Hna – THE CHINLAND POST\nRalzaam Buk In American Kick Boxing Ah A Lut Khomi Karen Faphir Hna\nAung Aung| 2018 March 6| America ramkomh ramkulh huap siangsangruun boxing thongh zuamnak ah Myanmar ram in ralzaam dirhmun in US a phan mi Karen faphir unau an i tel i thazaang petu zong tampi an ngei tiah theih a si.\nHi unau hna hi an nu le pa nih a thla te lawng an si lio in ramri ralzaam buk an rak phak cang mi hna an si. Kum 9 hrawng an si ah US an phan. Tu an umnak peng siangsang ruun pakhat i Tiger (Cakei) tiah auh mi boxing phu ah min ngei an si cang.\nKaren unau hna hi Saakii le Sala an si. Unau hna nih hnu lei an nuncaan kong hi tihin an chim.\n“Nuhphu ralzaam buk ah kan rak um. Kum kua hra tluk kan si ah US kan phan. Hi ka cu a hlan kan um nak he cun aa dang tuk law law. Hi ka ahcun vur (hawrha) hna an tla.”\nAnmah US ram mi Al Roth le a nupi Mary nih an zohkhenh hna i boxing lei ah an thancho ning kong he pehtlai in Al Roth nih “Hi hna unau te hi US an phak ah tang 2 lawng an si rih. Mirang holh an thiam rih lo. Sianginn ah fak piin zuamnak an ngei i an ningcang a tha. Anmah unau, cun an sianginn ca chimtu hna ka thangthat hna. Hi bantuk in thiamnak ngei mi ah an i chuah hi khuaruah har awk tlak ngai a si” tiah a chim.\nPrevious A Tlawm Bik Nihlawh Ks. 4800 Pekding In Bia An Khiah Cang\nNext Thaizing Tanghra Camipuai An Thawk Lai I Ca Aa Firmi Paoh Kumhnih Bar An Si Lai


Theihtlei: Premier League ah hlawh sangbik bawlung chuih thiam mi pathum hna - Khuaruah Har News\nTheihtlei: Premier League ah hlawh sangbik bawlung chuih thiam mi pathum hna\nPremier League cu vawlei cungah hlawhtling bikmi League zuamnak pakhat asi tikah hin zanglek pawl hna thla hlawh an pekning zong hi asang tak tak. Zanglek hna nih mah thlahlawh zat nan ka pek ah cun karak ithial lai timi cu a um tuk thengmi asilo. Club le zanglek hna agent karlak i biak chonh nak nih an thlahlawh tlawm le tam cu arak ngeih tuk ve theu tawn. Tutan ah cun Premier League ah thlahlawh sang bik zanglek pathum hna kan rak langhter tuah lai.\n1. N’Golo Kante – zarhkhat chung hlawh (pound 290000): Kante cu World Cup hraipi voi khat le Premier League hraipi voi hnih tiang arak thlir kho cangtu zanglek asi. Chelsea nih an puai chiartein amah adam that ah cun an chuihter pengmi midfielder pakhat asi. Kante cu mah bantuk hlawhtlin nak tampi arut tu asiko nain mitang ah ador thiam tukmi asi. Kante bantuk amah rian tha bikin atuan tawntu thlahlawh sanhpiak in minsen an thutpi than mi cu Chelsea nih an thawn nak pakhat asi. Kante cu tu ah kum 28 asii jersy number 7 a hruktu zong asi. Kante cu France ram mi asi.\n2. Paul Pogba – zarhkhat chung hlawh (pound 290000): Pogba cu Manchester United arak phanh ka lioah cun amah zong arak inuam tuk pinah puai chiartein a thiamnak arak langter kho tawn. Sinain Mourinho hruainak tangah cun a dirhmun tha co than dingah a thazang dihlak chuahin arak izuam a herh. Zanglek le Coach karlakah ihmuh thiamlo nak arak chuak. Mah ihmuhthiamlo nak ah cun Pogba agent arak ihrolhpaih ve tikah cun an buainak cu azual chin lengmang. Club dangah a thial lai timi thongpang arak thang peng tawn i tu zongah a thial nak ding thongpang a than than tikah cun Europe club ngan hna nih an helh an naih pah cang tiah theih asi. Cun Pogba nihcun mah a hlawh(zarhkhat hlawh pound 290000) nak tam hmanh arak ngiattu asi. Amah cu France ram minung asi.\n3. Mesut Ozil – zarhkhat chung hlawh (pound 306250): Arsenal arak ithial hnuah hin a thathu tukmi zanglek tiah amin arak thang nain a thlahlawh an rak sanh hnuah cun an club hrang zongah thazang tampi achuahtu le a thiamnak alanghter khotu zanglek pakhat ahung sicang. Ozil nihcun a thlahlawh tamnak konglam caihphai ngamtu um lo ding tiangin a thiamnak club hrangah alanghter chin lengmang tizong hmuh khawh asi. Ozil cu tuah cun kum 31 asive cangi amah hi Germany ram minung asi.\nKawlram chungah coronavirus zawtnak thatein cheknak hmun (Laboratory) aum lo\nCoronavirus thahnak sii cu hmu ko hna hmanh sehlaw mizaw tiah lunghrinh mi kawlram ah an karh chin lengmang ve\nPi Suu Kyi Khi Kawlram mi vialte lakah Ne Win a rak soisel ngam biktu a rak si\nAustralia ram chung khuapi pakhat ah papalak tampi anrak tlak ruangah mipi thinphang in an um


Trump hi an rak Tih bak. President in aa dinh cang hnu zong ah Democrats lei nih hi thil hi tuah an timh Than. – Kawltu Team\nNote: Trump hi an rak tih bak, a Rian in aa dinh cang hnu zong ah US President rian tuan kho ti lo dingin phuah tak tak timh a si. Hmaizarh in President icuh kho ti lo dingin tazacuai an thawk cang lai.\nPresident Hlun, Donald Trump Impeachment: President hlun, Donald Trum cu Capitol Hill buainak ruangah House nih impeachment an tuah i, a sual tiah bia an chah. Mah bia an chahmi cu Senate nih tazacuai ding a si. Hmaizarh cacawn nikhat ni January 25 ah khin House Speaker Nancy Pelosi nih Senate Majority leader Chuck Shumer sin ah Article of Impeachment cu a pek lai i, tazacuai an thawk cang lai.\nSenate Democrats hruaitu Schumer nih a chimnak ah Republican hruaitu hna he free and fair tein tazacuai tuah khawhnak dingah biaruahnak kan ngei cang. Tazacuainak kan tuah lai, senate nih a sual le sual lo biachahnak an ngei lai” tiah tuchun ah a chim.President hlun Donald Trump taza an cuainak cu “ The Article of Impeachment for Incitement of Insurrection ti a si. Capitol Hill buainak ah a chunglei in a cawlcangtu le a bawmtu hna a si tiah an puh.\nSenate ah Impeachment a tuahtu ding hna cu House I democrats palai hna a simi, Jamie Raskin, Joaguin Castro, Eric Swawell, Ted Lieu le Diana DeGette hna na si lai. President Trump lei caah sihni a tuantu ding hna cu, South Carolina I a ummi, Law Firm, Butch Bowers pawl an si lai. Mah hna hi minthang ngaingai mi law firm an si. South Carolina Gov. Henry McMaster le Gov.hlun, Nikki Haley ca zongah sihni a rak tuan balmi an si.\nPresidnet hlun Trump tazacuainak cu US Supreme Court hruainak in tuah a si lai. House in impeachment an tuahtu hna nih managers an tuah lai I, Donald Trump an sualnak kong telhte he an chuahpi dih hnu ah Trump sihni hna nih a sual lonak an chim ve lai. Mah hnu ah Senate ah debate an tuah than lai I, a donghnak ah a sual le sual lo Senator minung 100 nih vote thlak a si lai. Senator dihlak cheuthum cheu hnih hnatlaknak lawng in sual phawt khawh a si.\nSenator minung 67 nih a sual tiah vote an tlak ahcun Donald Trump cu sual ah chiah a si te lai. Asinain Senate ah hin Democrats le Republican senator 50 veve an um. Cucaah Republican senator minung 17 nih Democrats lei ah an ttan a hau. Republican Senator minung 17 nih Donald Trump an kal taak ding hi cu a si kho lomi a si caah Democrats pawl nih Trump taza an cuaimi hi an hlawhtlin lai ka zum lo. Source: Salai Lairamthang (Salai Lairamthang hi US thawngang a tial peng le update kho pengmi a si. US kong zong tampi a cawng i a thei ngaimi a si. A news kan lak tawnnak a ruang aa telmi cu news hi tling te le tawi fel tein a tial khawh ca zong a si.\n← Lainu Aa Bor nih Nupi tha kong a van tialmi cu a tha kho Tak Tak.\nBREAKING NEWS: US Indianapolis ah Laimi Inn a Kang (Video he) →


Uico Ralhrang Pawl Caah Thawngpang Chia Tuk A Si Cang – Lai Lungrawn Post\nJanuary 21, 2022 January 21, 2022 admin Myanmar News\nRalhrangbu nih cun zinan le gas zuarnak in kumtinte US dollar billion pakhat renglo an hmuh peng. Atu Total nih dantat phihkharnak a tuah a si ahcun an tangka hmuhnak zeimawzat a zor lai. Total nih dantat phihkharnak tuah dingin biakhiah a tuahmi hi Myanmar ram chung i zinan le gas cawh rian a ṭuanmi company dang le Thailand company PTT zong nih i zohchunh ding an si tiah HRW nih an cathanh ah an ṭial the chin post.


Aho Fanu Ko Hme Si Hnga Cu Tluk Ṭawkṭhat Cu Dah! A Pumrua Le A Ṭawk Cu Amak Ko A Video Zoh Chih-Video – Chin World News Evening\nAho Fanu Ko Hme Si Hnga Cu Tluk Ṭawkṭhat Cu Dah! A Pumrua Le A Ṭawk Cu Amak Ko A Video Zoh Chih-Video\nMay 26, 2020 May 26, 2020 Salai Van Chin Celebrity News\nLainu hitluk in a pumrua ṭha le muidawh ka hmuh rih hna lo. A ṭawk ṭhat khawhning cu amak. Lainu ah cun a ṭawkṭha cem le a pumrua ttha cem cu si ko lai. Korea lei minung hna a lo. Ka hmuhka le ka zoh ka ah cun cutluk cu Korea cu pumruaṭhat le tungtairem cu dah ngai Lainu hibantukin pumrua ṭha tungtairem le ṭawkṭha na um ve hnga maw tiah ruah ka ruat. Kan rak men loh.\nṬha tein ka vun zoh i a min ah zoh tikah kanmah Lainu a lo loh. Asinain ahmanthlak ka vun check i ṭha tein ka vun cu Lainu a rak si diam ai. Lainu hitluk in maw an rak i dawh ti a ka theihter hleiah Lainu pawl hi miphun dang nu sinah ningzakpi ding an si hrimhrim lo. Lainu muidawh hi miphun nu nih an tluk hna lo tiah ka ruah.\nTutan i kan Lainu hi ramdang a ummi a si. Zeiruangah dah hi tluk in a pumrua ṭhat le ṭawk ṭhat ti ahcun ningcang tein le a caan tein Gym a kal i exercise a tuah caah a si. Lainu tampi hibantuk in kan si kho cio ko. Tutan kan vun tarmi lainu hi Tedim a si i Jasmine Huai ti a si. Lulu Aung hna a lo pah tiah cheukhat nih cun an ti.\nMirang pawl zong nih an uar ngaingai tiah a hmunhma a ummi le a sining theimi nih an chim. Amah Tidem mi a si. Lainu tampi zong hibantuk hin nan si kho cio ko. Miraang nu zeiruangah dah ṭawk ṭha an tam ti ah cun annih cu Gym an kal peng tikah Gym an kalnak ah ṭawk ṭhatnak deuh hi an tuah i ahlan i ṭawk ṭha lo zong Gym an kal hnu cun an ṭha dih hna.\nCun ahlan i mi hme te zong a caan/sining tein Gym an kal ahcun an pumrua aṭha i a tungtai zong aṭha. Cucaah lainu tampi zong pumrua ṭhat na duh ahcun Exercise/Gym rak tuah ve. Kan lainu hi rak zoh manh uh! Kachin nu LuLu Aung nak hmanh in a pumrua ṭha deuh ko lo hme maw?\nA dawh ngamsam ko. Tutan kan vun tarmi lainu hi Tedim a si i Jasmine Huai ti a si. A dawh ngamsam ko. Ahmanthlak tampi a um ko nain tlawmpal te lawng kan rak chiah Video a tangleiah zoh khawh a si.\nNawlnak:Video hi Download tuah in adang ah nan kan post piak lonak lai kan in theihter duh hna.\nDr. Hmuh Thang Thimnak Aa Cuh Rih Lai; NLD Le Chin Party Minung An I Fiang Rih Lo\nPa Tampi Biahalnak Lehnak: Pa Caah Nu Hi A Thau Mi A Dermi Timi Kongah Lehnak


CBCUSA General Secretary Rev. Dr. Thlaawrbawihrin Nih Kalay Peng Ah Tikhur An Cawhter Mi Hna Cu, 2019 June 5 Ah A Va Zoh – THLIZIL THAWNGPANG\nCBCUSA General Secretary Rev. Dr. Thlaawrbawihrin Nih Kalay Peng Ah Tikhur An Cawhter Mi Hna Cu, 2019 June 5 Ah A Va Zoh\nGeneral Secretary Rev. Dr. Thlaawrbawihrin Nih Kalay Peng Tanbu Khua Le Yangyiaung Khua Le Haikhawl Khua Ah Tikhur An Cawhter Mi Hna Cu, 2019 June 5 Ah A Va Zoh.\n“Tanbu khua le Yangyiaung khua Tikhur an cawhter mi hi khur 6 le, Haikhawl khua ah khur 1 a si. A zate tangka a dih mi hi, Ks sing 80 hrawng a si. CBCUSA Lai Khrihfabu komh lutlai zung lei nih an kan cawhter mi a si,” ti in hi rian ah tuanvo pek mi CFB chungtel Rev.Dr. Chan Nawl nih The Hakha Post ah a chim.\nCBCUSA nih hin Chin Funtomnak Bu(CFB) sin ah tuanvo an pek mi hna a si ca ah anmah CFB nih an tawlrel mi a si. Tutan CBCUSA, GS sin ah hin hmai kum khua hnih ca ah tikhur cawhpiak than ding in hal chap an timh. Cawh cang mi tikhur zohnak zong ahcun CFB upa nih an zulhkhalh hna.\n“Haikhawl khua tikhur cawh mi hi Pe 250 thuk mi a si i, Believers Biakinn kulh chung ah cawh a si tik ah mizapi nih zalong tein ti than tik ah an luhchuah khawh nakding zong kha bia tiam an si. Yangyiaung le Tanphu tikhur tu hi cu, an khuabawi le CFB upa nih a rem an tinak hmun ah cawhpiak an si,” ti zong a cunglei upa nih a chimchih.###\nPrevious Post:Lamkaltu Cawnpiaknak A Hmanlo A Ti I Pa,Fapa Le Thlarau Min In Tipil In Hi\nNext Post:Tutan CYONA “Chin Person Of The Year” Caah Top 5 An Thimmi Hna Hi Zeitin Dah Kan Tuah Hna Lai?\nFacebook Cungah Ka Uar Taktak Mi “Laipa Nih Lainu Sin Ca A Kuat” (19,983)